Međunarodni dan podizanja svesti o bacanju hrane | Happy BSC portal\nGeneralna skupština UN proglasila je 29. septembar Međunarodnim danom podizanja svesti o bacanju hrane.\nOvaj datum prvi put se obeležava ove godine i predstavlja doprinos Evropske federacije banaka hrane u sprečavanju rasipanja hrane.\nBanka hrane Beograd u saopštenju navodi da je to istovremeno i javni poziv na akciju pojedinaca i kompanija da iskoriste inovacije i tehnologiju kako bi se zaustavio problem gubitka i bacanja hrane.\nU prilog važnosti ove teme govore i podaci koji pokazuju da se jedna trećina hrane koja se proizvede u svetu za ljudsku potrošnju - oko 1,3 milijarde tona, svake godine baca, dok istovremeno skoro jedna milijarda ljudi u svetu gladuje.\nKada je u pitanju Srbija, procenjuje se da 26,1 odsto stanovništva živi na ivici siromaštva, a u celoj Evropi taj procenat je niži samo za jedan odsto, dok se 90 miliona tona hrane baci.\nU saopštenju se ističe da bi, ako bi se viškovi hrane na odgovarajući način distribuirali, ta količina bila dovoljna da nahrani sve one koji su gladni.\nU cilju pomoći rešavanja problema siromaštva i gladi, Banka hrane Beograd zajedno s kompanijom Delez Srbija već šestu godinu zaredom realizuje projekat "Pomažemo da imaju i oni koji nemaju“, zahvaljujući kome 9.000 socijalno ugroženih građana svakodnevno dobija voće i povrće.\n"Problem viškova hrane zahvata ceo svet, zato je potrebno raditi kontinuirano na rešenjima koja dovode do efikasnog korišćenja viškova hrane na način koji se godinama primenjuje u Evropi. U tome je veoma važna podrška korporativnog sektora, a pravi primer toga je saradnja koju već više od deset godina imamo sa kompanijom Delez Srbija. Zahvaljujući njoj naši korisnici svakodnevno dobijaju sveže voće i povrće“, istakla je je Radmila Ivetić, predsednica udruženja Banka hrane Beograd.\nKroz saradnju sa više od 70 humanitarnih organizacija Banke hrane, kompanija Delez Srbija do sada je donirala više od 4.000 tona namirnica, a uz podršku partnera iz UN u toku je razvoj novog, digitalnog modela doniranja hrane koji će pojednostaviti ovaj proces i omogućiti da hrana stigne do još većeg broja korisnika kojima je potrebna.


Migranti 'će prenoćiti u autobusima', mještani Bradine blokirali ulaz u kasarnu\nIzmještanje migranata iz kampa 'Lipa'\nOko 700 migranata iz bivšeg privremenog migrantskog kampa "Lipa" kod Bihaća u Bosni i Hercegovini (BiH) u utorak neće biti prebačeni u kasarnu u naselju Bradina kod Konjica kako je ranije bilo najavljeno.\nOvo je za Bosanskohercegovačku televiziju BHT1 potvrdio ministar sigurnosti BiH Selmo Cikotić.\nCikotić je kazao da migranti neće biti prebačeni u kasarnu Bradina i azilantski centar u Delijašu, već će prenoćiti u 20 autobusa te da će se u srijedu (30. decembra) dalje odlučivati o njihovom izmještanju.\nJedanaest autobusa stiglo je u utorak pred bivši kamp "Lipa" radi transporta migranata na novu lokaciju, ranije je potvrđeno Radiju Slobodna Evropa (RSE) iz Ministarstva unutrašnjih poslova (MUP) Unsko-sanskog kantona.\nPolicija je nadgledala ukrcavanje migranata u autobuse pred "Lipom", ali su iz MUP-a kazali da nisu organizatori izmještanja migranata i da im nije poznata lokacija na koju odlaze.\nPredstavnici Međunarodne organizacije za migracije (IOM) u Bosni i Hercegovini su se 23. decembra povukli iz "Lipe" pri čemu su prestali pružati pomoć u tom kampu.\nIstog dana izbio je požar na jednom od šatora, a veliki dio kampa je uništen.\nOsim oko 800 migranata na lokaciji bivšeg kampa "Lipa", procjenjuje se da se u napuštenim zgradama i improvizovanim kampovima u tom području nalazi još oko 2.000 ljudi.\nStotinjak mještana naselja Bradina kod Konjica u Hercegovačko-neretvanskom kantonu Federacije Bosne i Hercegovine okupilo se u utorak ispred kasarne Oružanih snaga BiH u tom mjestu kako bi spriječili premještanje migranata iz Bihaća u taj objekat, potvrdio je za RSE član Savjeta mjesne zajednice Bradina, Fikret Ljevo.\n"Mi smo stava da, ako su to ljudi s porodicama i djecom, mi bismo ih primili u svoju kuću. Ali to nisu izbjeglice. Vidimo i šta se dešava po Sarajevu i u drugim dijelovima Federacije BiH... Oni za mene nisu izbjeglice", naglasio je Ljevo.\nMinistar sigurnosti BiH Selmo Cikotić je na konferenciji za medije nakon sjednice Vijeća ministara BiH u utorak rekao postoji saglasnost domaćih i međunarodnih institucija da se migranti iz bivšeg kampa "Lipa" privremeno premjeste na lokalitet Bradina u Hercegovačko-neretvanskom kantonu.\nMigranti bi, tvrdi Cikotić, na ovoj lokaciji trebali biti smješteni dok se kamp "Lipa" ne osposobi za dugotrajnu namjenu za smještaj migranata.\nSelmo Cikotić: Migranti koji se trenutno nalaze na otvorenom ćemo smjestiti u bivšu lokaciju Oružanih snaga BiH na Bradini\nBevanda: Nema odluke o premještanju migranata\nU utorak je reagovao i ministar finansija i trezora BiH Vjekoslav Bevanda ističući kako ne postoji nikakva odluka Vijeća ministara o premještanju migranata u Bradinu.\n"Ako će se poštovati procedure, i ovo pitanje prvo je trebalo biti predmetom rasprave na kolegiju Vijeća ministara, potom smo trebali dobiti materijale za ovu vanrednu sjednicu a ne da slušamo usmene opservacije ministra o stihijskom premještanju migranata s jednog na drugi kraj Bosne i Hercegovine", rekao je Bevanda i pozvao predsjedavajućeg Vijeća ministara i sve ministre da se drže propisanih procedura i da ne donose nikakve odluke "u vidu presedana", kazao je Bevanda.\nMeđunarodne humanitarnje organizacije zabrinute za sudbinu migranata u BiH\nVijeće ministara BiH usvojilo informaciju o stanju u oblasti migracija\nVijeće ministara BiH usvojilo je 29. decembra informaciju Ministarstva sigurnosti o stanju u oblasti migracija u Bosni i Hercegovini za oktobar 2020. godine, kada je prijavljeno 1.263 migranata, što je za 38% manje u odnosu na septembar ove godine, kada je prijavljeno njih 2.041, navodi se u saopćenju Vijeća ministara, prenosi Fena.\nDržavljani Pakistana (397) i Afganistana (392) su najbrojniji migranti prijavljeni Službi za poslove sa strancima u oktobru 2020. godine.\nSlužbi za poslove sa strancima za deset mjeseci 2020. godine prijavljeno je 14.596 migranata, što predstavlja smanjenje za 44% u odnosu na isti period 2019. godine, kada je prijavljeno njih 26.169, dodaje se u saopćenju.


07-11-2019 15:40 Srbija Politika\nJedan od napadača na studente tokom protesta ispred zgrade RTS-a u utorak, 5. novembra, je Milan Jarić, zamenik direktora Nacionalne službe za zapošljavanje, tvrde iz udruženja "Jedan od pet miliona".\nProtesti građana ispred RTS (Foto: Jutjub)\nPrema njihovim rečima, s jedne strane zgrade Javnog servisa neidentifikovani ljudi, koji su se predstavljali kao policija, onemogućavali su građanima slobodno kretanje, dok na mestu gde je došlo do incidenata uniformisana policija nije reagovala iako je stajala svega nekoliko metara od mesta događaja.\n"Nismo našli sve ljude ali ćemo, pošto Ministarstvo unutrašnjih poslova ne radi svoj posao kako treba, i to uraditi", rekla je Tea Vukadin.\nOrganizatori protesta "1 od 5 miliona" i građani okupili su se u utorak ispred zgrade RTS-a, zbog najavljenog gostovanja predsednika Aleksandra Vučića u "Upitniku" s željom da mu postave neka pitanja. Tada je došlo i do incidenata.\nStudenti su pokazali fotografije nekoliko ljudi navodeći da su oni sprečavali građane da se slobodno kreću oko zgrade RTS, tvrdeći da su među njima bile i pristalice Srpske napredne stranke iz Zemuna.\nPokazala je fotografije ljudi koji su navodno napali studente, navodeći da je jedan od njih „Vukašin Bojović, sin Milana Bojovića koji je na inauguraciji predsednika Aleksandra Vučića tukao ljude.\nPrema tvrdnjama Srđana Markovića, među ljudima koji se nisu predstavljali građanima, a nisu im dozvoljavali ni da prođu, nalazio se i zamenik direktora Nacionalne službe za zapošljavanje koji je njega napao.\nValentina Reković je rekla da oni 11 meseci na svakom protestu traže 5 minuta na RTS i nisu to dobili, a sada je povećana pretplata za 35 dinara.\n"Pitamo da li će sa tim dodatnim novcem građani Srbije plaćati navijače i batinaše", rekla je Reković i dodala da su u utorak snimatelji i fotoreporteri RTS bili na protestu, da su uzimali izjave od studenata iz udruženja "1 od 5 miliona", a da ih nisu emitovali.\nReković je postavila pitanje direktoru i glavnom i odgovornom uredniku Javnog servisa, Draganu Bujoševiću i Nenadu LJ. Stefanoviću da li im lično predsednik Srbije naređuje.\nPročitajte OVDE kako je Aleksandar Vučić ušao u RTS.\nPOSLANIK EP ZALEDIO HANA: Evropski komesar za proširenje nije imao odgovor na samo jedno pitanje, a tiče se Srbije!


Bijeg od Trumpa: Sve više Amerikanaca želi državljanstvo Novog Zelanda – Haber.ba\nNakon što je Donald Trump pobjedio na predsjedničkim izborima u Sjedinjenim Američkim Državama (SAD), sve je veći broj Amerikanaca koji upućuju zahtjev za dobijanje državljansvta Novog Zelanda, prenosi Anadolu Agency (AA).\nPodaci o migracijama govore da je u periodu od 12 sedmica, tačnije između 8. novembra i 31. januara, broj Amerikanaca koji su uputili zahtjev za dobijanje državljansvta Novog Zelanda povećan je za 70 posto, u odnosu na isti period prošle godine.\nTakođer, povećan je i broj stanovnika SAD-a koji su dobili radnu vizu Novog Zelanda, a taj procenat povećan je za 18 posto.\nInteresovanje za državljanstvo Novog Zelanda povećano je i kod Amerikanaca čiji su roditelji Novozelanđani, a broj ovih zahtjeva povećan za 11 posto .\nZa državljanstvo Novog Zelenda Amerikancima je potrebno da pet godina borave u toj zemlji.\nTeme:Donald Trump, državljanstva, izdvojeno, Novi Zeland, SAD


Tri osobe privedene nakon nereda u Mostaru tokom policijskog časa (Video) | Trebinje Live\nTri osobe su zadržane, a policija intenzivno radi na identifikaciji svih učesnika nereda koji su se iza ponoći dešavali na ulicama Mostara, potvrđeno je za Klix.ba u Operativnom centru MUP-a HNK.\nTokom nereda korišćena su pirotehnička sredstva, letjele su boce i kamenice, a incidenti su nastavljeni i na širem području. Još uvijek nema informacija o povrijeđenim.\nTreba istaći da se sve odvijalo duboko u policijskom satu, koji je na snazi od 21.00, pa je pitanje kako je moguće da grupa od skoro 50 osoba neopaženo hoda ulicama Mostara i još izazove velike nerede oko ponoći.\nPodsjetimo, u subotu je u Mostaru igrana i fudbalska utakmica između Zrinjskog i Sarajeva, a iako publici nije dozvoljeno prisustvo na tribinama, "Ultrasi" su nakratko prekinuli derbi meč ubacivanjem baklji i dimnih bombi preko ograde na teren.


Više od 50 robota radi na sortiranju pošiljki u Grčkoj\nViše od 50 robota radi na sortiranju pošiljki\nKako pišu grčki mediji, 55 robota pridružilo se zaposlenima u jednom od poštanskih objekata, u mestu u blizini Atine. Oni učestvuju u procesu koji je do pre nekoliko nedelja uglavnom obavljan ručno ili polumehanizovano, pomažući da se sortiranje obavi daleko brže i efikasnije. Erikos Cavaras, izvršni direktor ELTA, rekao je da su oni „prvi u Evropi“ koji su uveli robote u svoju službu. „Ima ih u Kini, u njihovoj nacionalnoj pošti, kao i u Japanu i u Sjedinjenim Američkim Državama”, dodao je Cavaras. Roboti primaju pakete na osam stanica, identifikuju njihovu destinaciju kroz kod i distribuiraju ih na 144 destinacije za sortiranje. Dodavanjem robota u proces sortiranja, kako je Cavaras objasnio, „bolje koristimo naše ljudske resurse”. „Izbegavamo greške koje prave ljudi i olakšavamo posao zaposlenima. Štaviše, povećali smo brzinu sortiranja za 250 odsto“, piše „Biz lajf“. Kako je dodao, ova investicija deo je digitalne transformacije, a pandemija je pokazala da postoji potreba za ubrzanjem.\nJoš i kurire da izbace iz upotrebe, pa da svane svima.\nsvet, grčka, roboti, it, nauka i tehnologija\nU grčkom nacionalnom provajderu poštanskih usluga Helenik post (ELTA) od nedavno su upošljeni kineski roboti čiji je posao da sortiraju pošiljke sa ciljem da se ubrza proces i poboljša usluga za klijente.\nKako pišu grčki mediji, 55 robota pridružilo se zaposlenima u jednom od poštanskih objekata, u mestu u blizini Atine. Oni učestvuju u procesu koji je do pre nekoliko nedelja uglavnom obavljan ručno ili polumehanizovano, pomažući da se sortiranje obavi daleko brže i efikasnije.\nErikos Cavaras, izvršni direktor ELTA, rekao je da su oni „prvi u Evropi“ koji su uveli robote u svoju službu.\n„Ima ih u Kini, u njihovoj nacionalnoj pošti, kao i u Japanu i u Sjedinjenim Američkim Državama”, dodao je Cavaras.\nRoboti primaju pakete na osam stanica, identifikuju njihovu destinaciju kroz kod i distribuiraju ih na 144 destinacije za sortiranje. Dodavanjem robota u proces sortiranja, kako je Cavaras objasnio, „bolje koristimo naše ljudske resurse”.\n„Izbegavamo greške koje prave ljudi i olakšavamo posao zaposlenima. Štaviše, povećali smo brzinu sortiranja za 250 odsto“, piše „Biz lajf“. Kako je dodao, ova investicija deo je digitalne transformacije, a pandemija je pokazala da postoji potreba za ubrzanjem.\n25 Septembar, 01:18


Kurti rekao Borelu da je spreman da se sastane sa Vučićem u Briselu - Radio Kosovska Mitrovica\nKurti rekao Borelu da je spreman da se sastane sa Vučićem u Briselu\n20. February 2022, 14:13\nKosovski premijer Aljbin Kurti preneo je visokom predstavniku Evropske unije za spoljnu politiku i bezbednost Žozepu Borelu, da je spreman da se sastane sa predsednikom Srbije Aleksandrom Vučićem u okviru dijaloga u Briselu, ukoliko za tim postoji volja sa srpske strane.\nKurti je juče u Minhenu rekao Borelu da je Priština “konstruktivna strana u dijalogu i da je posvećena pravno obavezujućim sporazumima koji se fokusiraju na međusobno priznanje”, saopšteno je iz kosovske vlade.\n“U službi toga spreman sam da se odazovem pozivima na sastanke lidera ako postoji volja sa srpske strane”, naveo je Kurti.\nDodao je da pozdravlja blisku koordinaciju Evropske unije i Sjedinjenih Američkih Država u ovom važnom procesu.\nKurti i Vučić su se poslednji put sastali sredinom prošle godine.\nDijalog u Briselu na nivou glavnih pregovarača biće nastavljen narednog utorka.


Vesti online / Vesti / Srbija / Hodžaj: Ako nam ne ukinu vize, jedino objašnjenje albanofobija\nHodžaj: Ako nam ne ukinu vize, jedino objašnjenje albanofobija\nKosovski vicepremijer Enver Hodžaj tvrdi da bi Priština trebalo da "revidira odnose s EU ukoliko ove godine ne bude doneta pozitivna odluka o viznoj liberalizaciji", a po njemu, jedino objašnjenje za "crveno svetlo" iz Brisela bila bi "albanofobija u određenim evropskim prestonicama".\nHodžaj je u intervjuu prištinskom listu "Zeri" izneo tvrdnju da je "Kosovo primenilo 95 odsto kriterijuma koje je odredila Evropska komisija i da EU nema razloga da ne zaključi ovaj proces".\nPo Hodžaju, ako vizne liberalizacije ne bude do kraja godine, "EU će postati institucija kojoj se ne može verovati".\n- Ukoliko se to desi, jedino objašnjenje koje bih imao bilo bi da u određenim evropskim prestonicama postoji oblik albanofobije i mi bismo stvarno morali da razmotrimo kako se ponašamo u vezi s EU - smatra Hodžaj.\nČetvrtak 25.10.2018. 13:10\nArnauti u EU kad penzionišu sve bivoljice...


Monitor za najrazličitije namene - Domino Magazin\nNaslovna IT Monitor za najrazličitije namene\nMonitor za najrazličitije namene\nKompanija ViewSonic poslednjih godina se sve više okreće dizajniranju monitora osetljivih na dodir, a na nedavno završenom CES sajmu pomenuta je predstavila nekoliko vrhunskih rešenja iz TD 40 serije monitora, među kojima je najveću pažnju kupaca privukao model TD2340. Pomenuti je baziran na IPS panelu poslednje generacije i ima dijagonalu ekrana od 23 inča. Operiše rezolucijom od 1920×1080 piksela i nudi mogućnost rada sa svih deset prstiju uz visok nivo preciznosti i odličan kvalitet slike.\nVizuelno gledano TD2340 se poprilično razlikuje od ostalih monitora u ViewSonic-ovoj ponudi, međutim i dalje ima one crte koja jasno govore od strane kog brenda je potpisan. Kao što smo i predpostavili napravljen je od veoma kvalitetne plastike i spada u monitore koji nisu previše zahtevni za održavanje. Namnjen je kako za kućnu, tako i za poslovnu primenu, a može biti i odlično rešenje za neki dobar POS terminal, odnosno implementaciju u prodajna okruženja.\nGlavna prednost ovog monitora pored vrhunskog kvaliteta slike krije se i u prisustvu Pivot funkcije (mogućnost rotiranja ekrana za 90 stepeni), kao i u odličnoj ergonomiji, tako da TD2340 monitor možete postaviti apsolutno kako vama odgovara. I u pogledu konektivnosti (DisplayPort, HDMI i VGA) spada među naprednija rešenja, a poput svoje braće dolazi sa VESA sistemom za moniranje na zidne ili desktop nosače.\nKao predstavnik više klase TD2340 monitor je opremljen i sa vrhunskim SRS Premium Sound zvučnim sistemom zahvaljući kom možete uživati u maksimalno kvalitetnom zvuku i kristalno jasnim tonovima, bez izobličenja i distorzija. OSD koji ga prati je takođe fantastičan sa lepo odrađenim grafičkim interfejsom i kontrolama izvedenim korisniku na dohvat ruke. Ujedno ovaj monitor nudi i punu kompatibilnost sa aktuelnom Windows 8 platformom, ali cenovno gledano nije baš previše atraktivan.\nCena (sa PDV-om): oko 53.000,00 dinara\nPrethodni članakKada ste sami\nSledeći članakReligija, Tim Viloks


Nezaposleni krenite na besplatni kurs programiranja! › Made-in-Germany.rs\nBesplatan kurs pravljenja veb sajtova nezaposleni Beograđani moći će da pohađaju tokom juna i jula meseca, a ova predavanja će biti organizovana u “Startit Centru” na opštini Savski Venac.\nPrijave za uključenje u obuku otvorene su za sve one koji žele da nauče veštine programiranja i započnu karijeru u ovoj oblasti, što podrazumeva da kandidati moraju imati jaku volju i dovoljno slobodnog vremena za intenzivni rad tokom i nakon kursa.\nOvo je drugi ciklus obuka ovog tipa koji se organizuje u sklopu Startitove platforme za učenje veština iz oblasti IT-a u Srbiji. Prvi ciklus obuke iz programiranja uspešno je nedavno realizovan u “Startit Centru” u Inđiji.\nCeo ovaj projekat je deo misije predstavljene u „Kickstarter“ kampanji iz novembra 2015. godine i druga je faza pilot programa za deljenje znanja širom zemlje, prenosi „eKapija“.\nKurs pravljenja veb sajtova vodiće iskusni programer i beogradski aktivista Milovan Jovičić. Sva njegova predavanja biće dokumentovana, a snimci i materijali će biti podeljeni javno svima koji žele da samostalno nauče ove veštine.\nBesplatni “Google” treninzi digitalnog marketinga\nOd MiG na 21/06/2016 / AKTUELNO / Ostavite komentar\nHELP i SIDA pomažu trsteničkim preduzetnicima


Fabrica i Hyper Island u Bitef teatru - PORTAL\nFabrica i Hyper Island u Bitef teatru\nDva vodeća svetska edukativna centra iz polja kreativnosti, dizajna i komunikacija – Fabrica i Hyper Island – predstaviće se kroz predavanja Sam Barona i Jon Barnesa u četvrtak, 22. septembra od 19 h u Bitef teatru, kao deo programa konferencije “How Work Works” koju organizuje Nova Iskra u okviru projekta European Creative Hubs Network.\nFabrica (www.fabrica.it) je centar za istraživanje komunikacija koji je 1994. godine osnovala Benetton grupa, i koji je tokom proteklih 20 godina ugostio brojne mlade, talentovane kreativce koji su sarađivali i učili sa svetski priznatim autorima i dizajnerima. Fabrica je jedinstvena obrazovna institucija u svetu, locirana u prelepom kompleksu u blizini Venecije koji je projektovao čuveni japanski arhitekta Tadao Ando.\nPored edukacije, Fabrica radi na konceptualnim projektima u domenu dizajna i komunikacija, i sarađuje sa globalnim kompanijama, na projektima koji su imali zapažena predstavljanja na svetskim sajmovima i u muzejima posvećenim dizajnu. Nedavno je održan i “Fabrica Reunion”, kada su se okupili bivši studenti i predavači Fabrice, i pokazali da su neka od najeminentnijih imena u savremenom dizajnu vezana za ovo ime.\nSam Baron je kreativni direktor u Fabrici. Po obrazovanju je industrijski dizajner, a studirao je na akademijama u Sent Etjenu i Parizu. Kao nezavisni dizajner i konsultant sarađivao je sa kompanijama kao što su Benetton, Luis Vuitton, L’Oreal, Vista Alegre i druge. Posebno radi na projektma dizajna izložbi i enterijerima, sa prepoznatljivim pristupom koji kombinuje umetnički i dizajnerski pristup. Filip Stark ga je 2010. godine svrstao među “deset dizajnera koji će obeležiti narednu deceniju”. Od 2006. godine vodi dizajn studio u okviru Fabrice. U okviru ovog program održaće predavanje naslovljeno From Inside to Outside and Back i predstaviti metodolgije rada i najznačajnije projekte koji su realizovani u okviru Fabrica centra tokom poslednjih godina.\nHyper Island (www.hyperisland.com), sa druge strane, će predstavljati Jon Barnes, član tima zadužen za strateška partnerstva. U svom predavanju From Hiearchies to #Hashtags osvrnuće se na prilike u kojima funkcionišu savremene organizacije i timovi, i kako krenuti u susret digitalnim i drugim izazovima pred kojima se nalazimo, kako bi razvili kvalitetnu, uspešnu i efikasnu organizacionu kulturu. Jon je posvećen “redizajniranju organizacija” i često govori na konferencijama, pored predavačkog angažmana na fakultetu HEC u Parizu. Trenutno priprema knjigu (democracy)2: what if the internet had been invented before democracy.\nHyper Island je jedna od vodećih inovativnih edukativnih organizacija – koja svoje centre ima u Stokholmu, Singapuru, Mančesteru, Sao Paolu i drugim gradovima – i nudi intenzivne kurseve i studijske programe koji se razvijaju kroz blisku saradnju sa kompanijama, a bave se temama kao što su dizajn iskustva, kreativa u digitalnim medijima, digitalni menadžment, data strategije, digitalni biznis, liderstvo u digitalnom dobu i mnoge druge.\nOvaj program je otvoren za zainteresovanu publiku, ali zbog veoma ograničenih kapaciteta i velikog broja delgata, neophodno je registrovati se putem linka – http://goo.gl/PYu0Py\nnajkasnije do utorka, 20. septembra u podne. Bitef teatar će moći da primi najviše 50 posetilaca koji se prijave na ovaj način, pa sama prijava ne garantuje prisustvo događaju. Svi prijavljeni će biti informisani o tome da li su obezbedili svoje prisustvo programu u sredu 21. Septembra u 19 h, a prvenstvo izbora imaće prvih 50 prijava.\nProgram Hyperisland meets Fabrica deo je međunarodne konferencije How Work Works, koju Nova Iskra organizuje u periodu 22-24. septembra, uz učešće oko 100 vodećih organizacija iz domena kreativnih industrija i kulture iz više od 20 evropskih zemalja. Konferencija se odvija u okviru projekta European Creative Hubs Network, koji je inicirao odsek za kreativnu ekonomiju British Council-a, a u kome Nova Iskra učestvuje zajedno sa partnerima iz Grčke, Španije, Nemačke, Belgije i Velike Britanije. Projekat finansijski podržava Evropska komisija, a konferenciju u Beogradu i Ministarstvo kulture i medija Republike Srbije.\nTekst objavio: UrednikDatum: 16.09.2016, 01:39 16.01.2017


Berlin je jasno stavio do znanja da misija služi da naglasi činjenicu da Nemačka ne prihvata kineske teritorijalne zahteve\nNemačka je danas poslala ratni brod u Južnokinesko more, prvi put u skoro dve decenije, pridružujući se drugim zapadnim državama u proširenju vojnog prisustva u regionu zbog sve veće zabrinutosti zbog teritorijalnih ambicija Kine, javlja Rojters.\nKina koja polaže pravo na Južnokinesko more, uspostavila je vojne ispostave na veštačkim >> Pročitaj celu vest na sajtu SrbijaDanas.com << ostrvima u vodama koje sadrže gasna polja i bogat ribolov, piše britanska agencija.\nZvaničnici u Berlinu rekli su da će se nemačka mornarica držati zajedničkih trgovačkih puteva.\nNemačka čvrsto povezuje svoje bezbednosne i ekonomske interese jer je Kina postala najvažniji trgovinski partner Berlina.\nNemačka ministarka odbrane Anegret Kramp Karenbauer otputovala je u luku Vilhelmshafen kako bi ispratila brod na sedmomesečno putovanje tokom kojeg će proći Australiju, Japan, Južnu Koreju i Vijetnam.


Potpisujem :: Novi nezavisni izveštaj o napretku Srbije ka pridruživanju EU\nKoalicija prEUgovor predstavila je najnoviji nezavisni izveštaj o napretku Srbije u sprovođenju politika u oblastima pokrivenim poglavljima 23 i 24 evrointegracija, kao i ocenu pristupa Vlade Srbije i Evropske unije reformama u oblasti vladavine prava.\nGlavno pitanje koje koalicija prEUgovor postavlja na konferenciji za medije (13.4.2018.) jeste da li će predložene izmene suštinski unaprediti vladavinu prava ili je potrebno dopuniti postojeći pristup pregovorima u ovoj oblasti.\nNakon objavljivanja nove EU Strategije proširenja na Zapadni Balkan, koja je najavila moguć datum članstva Srbije u EU i niz novih inicijativa za unapređenje vladavine prava i bezbednosti u regionu, a neposredno pre nego što će Evropska komisija objaviti Izveštaj o Srbiji, koalicija prEUgovor predstavlja preporuke za dalje reforme u ključnim oblastima vladavine prava. Predlozi koalicije prEUgovor zasnovani su na uvidima stečenim kroz praćenje reformi u oblastima pravosuđa i osnovnih prava (Poglavlje 23) i pravde, slobode i bezbednosti (Poglavlje 24). Glavno pitanje koje koalicija prEUgovor postavlja na konferenciji za medije (13.4.2018.) jeste da li će predložene izmene suštinski unaprediti vladavinu prava ili je potrebno dopuniti postojeći pristup pregovorima u ovoj oblasti.


Japanci napravili alkohol od drveta | CityMagazine\nIstraživači iz Japana otkrili su najnoviji način dolaska do alkohola – iz kore drveta. Još od 2009, istražuju različite načine dobijanja etanola, a sada su uspeli to da učine uz pomoć drveća.\nZa dobijanje etanola, odnosno konzumnog alkohola, postupak je uključivao drobljenje kore drveta u posebnu pastu, a potom hidrolizu uz poseban enzim kako bi se dobio šećer. Šećer je fermentisan pomoću kvasca, a uspeli su da sačuvaju aromu drveta od kog je napravljen allkohol.\nKažu da je piće koje su tako stvorili slično onom koje je odležalo u drvenoj buradi i nadaju se da će ljudi moći da ga probaju do 2021. Do sada su isprobane varijante napravljene od kedrovine, breze i trešnje. Želja je da se napravi po jedna specijalizovana varijanta po regionu Japana.\nOvaj pas će kraljevsko venčanje posmatrati iz svog „Vindzora“ alkohol · breza · japan · šećer


Mihi čestitke od Rašovića - Sportske.net\nMihi čestitke od Rašovića\nNakon što su u petak za reprezentaciju Srbije debitovala dvojica fudbalera Partizana, Miloš Jojić i Andrija Živković, na račun selektora Siniše Mihajlovića iz Humske je stigla svojevrsna vrsta čestitke.\nU trenutku kada je Partizan ostao bez dvojice "A" reprezentativaca, odlaskom Lazara Markovića i Aleksandra Mitrovića iz Humske, Siniša Mihajlović promovisao je novi dvojac crno-belih u seniorskoj selekciji Srbije.\nMiloš Jojić i Andrija Živković debitovali su u prijateljskom meču sa Japanom a njihov prvi nastup obležila je i akcija iz 90. minuta kada je Živković sjajno povukao kontru, a Šćepović asistirao Jojiću za prvi gol u seniorskom timu.\nNakon svega, na račun Siniše Mihajlovića stigla je čestitka od strane trenera Partizana Vuka Rašovića.\n"Svaka čast selektoru Mihajloviću što je Jojiću i Živkoviću ukazao šansu. Posebno sam srećan sam zbog Andrije, on je to zaslužio. Predstavlja pravi pravi primer kako bi mladi igrač trebalo da se razvija. Samo neka tako nastavi" poručio je Rašović.\nTrener crno-belih poseban akcenat u ovoj čestitki stavio je na Andriju Živkovića zbog toga što je mladi fudbaler sa 17 godina i 75 dana oborio rekord i postao najmlađi seniorski reprezentativac Srbije u istoriji.


Sajam hortikulture od 27. do 30. maja – Veliki Park\nSajam hortikulture od 27. do 30. maja\nSajam hortikulture pod pokroviteljstvom grada Kragujevca održaće se od 27. do 30. maja, najavljeno je na konferenciji u Medija centru Šumadija sajma. Tokom četiri sajamska dana trajaće i humanitarna aktivnost organizatora sajma ’’Cvet za Garvrila’’.\nZa razliku od prethodne godine, ovogodišnji sajam će pored izložbenog prostora ispred zgrade Šumadija sajma, izlagači imati štandove i u hali. Predstaviće se nešto više od sto izlagača jer za kratko vreme je trebalo pripremiti i organizovati manifestciju koja tradicionalno privlači pažnju i izlagača, kupaca i medija. Želimo da, i pored brojnih okolnosti koje su iza nas, nastavimo u još boljem trendu a ovim sajmom to tek najavljujemo, rekao je direktor Šumadija sajma Aleksandar Lazović. U tom svetlu, ovogodišnji sajam će imati i humanitarni karakter sa ciljem da se prikupe sredstva za ostale troškove lečenja malog Gavrila Đurđevića. Nadam se da ćemo u finansijskom smislu, bar delom učestvovati u tome da mali Gravrilo nastavi da živi kao njegovi vršnjaci, rekao je direktor Lazović i pozvao Kragujevčane da posete sajam i iskoriste sajamske popuste da ulepšaju svoje bašte, vrtove i dvorišta i učestvuju u humanitarnoj aktivnosti.\nIako početak godine nije ukazivao da će biti moguće organizovati manifestacije, ovaj trenutak nam daje za pravo da sve naše resurse usmerimo na organizovanje predstojećih manifestacija . I pored toga što su i izlagači prošli kroz izuzetno neizvestan i turbulentan, pre svega finansijski period, imamo mogućnost i uspeli smo da, kroz ispitivanje tržišta, izlagača, učesnika, partnera, pozicioniramo kalendar nadolazećih manifestacija. U skladu s tim možemo najaviti Komdel u septembru, Sajam poljoprivrede u drugoj polovini septembra, pre toga Sajam lova i ribolova u drugom delu avgusta. Sa sve Kragujevčane i posetioce naših sajmova predstoji niz iznenađenja kao i neki novi atraktivni događaji, najavio je direktor sajma.\nRadno vreme Sajma hortikulture je svakog dana od 10,00 do 20,00 časova a poslednjeg dana, u nedelju 30. maja do 18 sati. Ulaz i parking za sve posetioce su besplatni.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 24 маја, 2021


Danas se obeležava Međunarodni dan borbe protiv korupcije – Nadlanu.com\nBEOGRAD, 9. decembra 2010. (Beta) – Međunarodni dan borbe protiv korupcije obeležava se danas, sa ciljem da se ukaže na rasprostranjenost ove negativne društvene pojave i promovišu efikasnije mere za njeno suzbijanje.\nOvaj dan obeležava se od 9. decembra 2004. pošto su godinu dana ranije Ujedinjene nacije usvojile Konvenciju protiv korupcije, čiji su ciljevi unapređenje i jačanje mera za efikasnije i uspešnije sprečcavanje i borbu protiv korupcije.\nSrbija je Konvenciju prihvatila nakon što je 2005. godine ratifikovana u Skupštini SCG.\nSrbija je 1. januara ove godine formirala Agenciju za borbu protiv korupcije, koja je zadužena za rešavanje sukoba interesa, vođenje registra funkcionera i njihove imovine, kontrolu finansiranja političkih stranaka i međunarodnu saradnju u borbi protiv korupcije.\nIstraživanja među građanima Srbije pokazuju da stanovništvo najmanje poverenja ima u političke strukture, a smatra da je korupcija veoma zastupljena i u pravosuđu i zdravstvu.\nNajviše se veruje vojsci, crkvi i predsedniku Republike, a raste poverenje građana i u policiju.


U ovom članku pomoći izaberite sledeću primer podatke bez zaglavlja redova i kolona.\nKliknite ispred teksta u ćeliji A1, a zatim prevucite pokazivač preko ćelija da biste izabrali sav tekst.\nDa biste nalepili kopirani podaci, pritisnite kombinaciju tastera CTRL + V.\nDa biste se prebacivali između prikazivanja rezultat i prikaz formulu koja vraća rezultat, na kartici formule , u grupi Nadzor Formula , kliknite na dugme Prikaži formule.\nPreporuka, možda ćete želeti da biste izbegli skladištenje kompletnu brojevi socijalnog osiguranja u radnim sveskama. Umesto toga, skladištenje punu brojevi socijalnog osiguranja na lokaciji koja ispunjava stroga bezbednosne standarde (na primer, program za baze podataka, kao što je Microsoft Office Access), a zatim koristite samo poslednje četiri cifre brojeva u radnim sveskama.


Počelo čišćenje gradskih ulica – GM Press\nIvan Lazić, direktor JKP, Foto: GM Press\nPrema redovnom planu Javnog komunalnog preduzeća, obavljeno je pranje Karađorđeve ulice od ugla sa Kursulinom do Trga kneza Mihaila, očišćen je gradski Trg kao i ulica Vojvode Milana do raskrsnice sa ulicom Vuka Karadžića. Tokom današnjeg dana završeno je pranje ulice Tihomira Matijevića do raskrsnice sa Sinđelićevom, zatim, 1300 Kaplara od Vuka Karadžića do Balkanske ulice, Rajićeve od Brda mira do Kursuline, Drinčićeve i Kursuline ulica od Rajićeve do Takovske.\n–Ove godine smo neubičajeno rano započeli sa čišćenjem gradskih ulica a osnovni razlog za to je što su nam vremenske prilike dozvolile, sa jedne strane a sa druge strane se iskazala potreba za pranjem zbog velikih količina rizle , kako na saobraćajnicama tako i na trotoarima– rekao nam je danas Ivan Lazić, direktor JKP Gornji Milanovac. Lazić dodaje da je planirano da čišćenje gradskih ulica traje narednih desetak dana, a zbog niskih noćnih I jutarnjih temperatura ekipe JKP-a posao će obavljati od 8-17 sati.\nZa sutra je planirano pranje ulica Vojvode Milana, do veterinarske stanice, Miloša Velikog do Doma culture, zatim Heroja Draževića od Bolnice do Siđelićeve ulice, kao Sinđelićeve ulice do Vojvode Mišića i ulice Tihomira Matijevića od Sinđelićeve do Železničke. Iz ovog preduzeća apeluju na građane za strpljenje I razumevanje jer se radi u zajedničkom interesu, da grad bude čist.


NovaEnergija.net » Fire Fire – NovaEnergija.net\nJedan od rukovodilaca Amazona je otkrio prošle godine da će kompanija nastaviti da razvija Fire telefone uprkos neuspehu prvih modela. Međutim, kako izveštava The Wall Street Journal stvari su se promenile i to se neće dogoditi, ili bar ne u skorije vreme. Amazon je odbacio planove o budućim telefonima, između ostalih projekata, a čak je i otpustio veliki broj inženjera iz svoje tajne laboratorije za razvoj hardvera u Silicijumskoj dolini, Lab126.\nTo je isto postrojenje koje je odgovorno za Fire tablete, televizore i telefone. Lab126 je formiran još 2007. godine, ali nažalost, neuspeh u prodaji Fire telefona (proizveli 170 miliona dolara gubitka za kompaniju), primorao je Amazon na spajanje, zaustavljanje ili smanjenje mnogih od svojih projekata.\nAmazon ukinuo hardverske projekte nakon neuspeha Fire Phonea was last modified: August 31st, 2015 by Žikica Milošević


JP za razvoj: Standardna procedura, drvored nije ugrožen – Vesti FKMS Radija\n“Na ovom prostoru predviđeno je parkiranje automobilom do samog drveta. Radi se sistem raster elemenata, što znači da se postavljaju betonski fabrikovani elementi u ovaj prosečeni deo. To omogućava da se točkom dođe do drveta, stablo može da se zaliva i ni na koji način se ne ugrožava i ne oštećuje. Ja sam u ovom poslu 35 godina, uvek se ovako radilo i nikada nigde nije bilo problema. Ne razumem dušebrižnike koji kritikuju, a nisu pitali zašto se na ovaj način radi. Jednostavno, tehnologija izvođenja radova je takva”, kaže Ljubiša Mihajlović, diplomirani inženjer iz Javnog preduzeća za razvoj, urbanizam i izgradnju.\nPrethodnoOŠ Dubrava spremna za novu školsku godinu\nSledećeDan polja kukuruza


Eksperti: Za iransku vladu kriza tek počela\nSenatski odbor za spoljnopolitičke odnose u sredu je organizovao pretres o aktuelnoj političkoj krizi u Iranu i opcijama za američku spoljnu politiku na kojem je učestvovalo više uglednih eksperata. Učesnici su se saglasili da je uprkos brutalnom ugušivanju mirnih demonstracija od strane iranske vlade, pokret opozicije daleko od toga da bude okončan.\nPredsednik senatskog odbora za spoljnopoltiiočke odnose, demokrata Džon Keri iz Masačusetsa, rekao je da su dogadjaji u Iranu posle predsedničkih izbora 12. Juna doveli do ogorčenenja medjunarodne zajednice i izraza podrške demonstrantima opozicije koji zahtevaju punu istragu glasanja. Keri je, medjutim, naglasio da je predsednik Obama izneo odmereni zvaničan odgovor Sjedinjenih Država.\n„Ako zaista želimo da damo podršku umerenim snagama, a ne samo da zabeležimo retoričke poene, moramo da razmislimo o posledicama naših reči. Istorija naših odnosa sa Iranom je duga i opterećena problemima,“ rekao je Keri.\nNekoliko vodećih republikanskih zakonodavaca, pa i pojedine demokrate, pozvali su predsednika Obamu da reaguije oštrije na nasilno ugušivanje demonstracija od strane iranske vlade. Predsednik Obama je, medjutim, odgovorio da ne želi da pruži izgovor Teheranu za tvrdnje kako se SAD mešaju u unutrašnja pitanja Irana i da reči koje on izgovori u svojstvu predsednika imaju odredjene posledice.\nKarim Sadžadpur, analitičar u Karnegijevoj zadužbini za medjunarodni mir, složio se sa senatorom Kerijem da je predsednik Obama bio u pravu kada se odlučio za oprezan ton, rekavši da je njegov stav „zreo i inspirisan dobrim namerama“. On je dodao da opozicioni lideri u Iranu sa kojima je razgovarao nisu tražili oštriji odgovor Sjedinjenih Država.\n„Ja kažem ljudima da prihvatam stav lidera opozicionbog pokreta u Iranu. Ako oni traže da Sjedinjene Države reaguju oprezno i da se uzdrže od direktne uloge, to je zato što poznaju situaciju mnogo bolje od nas.“\nSadžadpur je, medjutim, pozvao druge zemlje, poput Japana, i Južnoafričke republike, da oštro osude represivne metode vlade u Teheranu i da pokažu svoju solidarnost sa demonstrantima.\nMajkl Sing, analitičar u vašingtonskom Institutu za bliskoistonču politiku, i bivši šef odseka za Bliski istok u Savetu za naconalnu bezbednost, u administraciji Džordža Buša, smatra da su izgledi za kontakte sa iranskom vladom znatno umanjeni i da bi SAD trebalo da pruže iranskim disidentima svu moguću podršku.\n„Mislim da će, ukoliko Iranska vlada shvati da ne mora da plati nikakvu cenu posle ogorčenih reakcija medjunarodne javnosti to iskoristiti da nas zaista blokiraju u nuklearnom pitanju. I, kada se budemo vratili tom pitanju, što ćemo na kraju morati da učinimo, nećemo imati nikakvog izbora,“ kaže Sing.\nIpak, eksperti su se složili da je za iransku vladu kriza tek počela,\nJoš jednom analitičar Karim Sadžadpur:\n„Opozicija ulazi u novu fazu. Umesto da pokuša da pokaže svoju snagu tako što će izvesti što veći broj ljudi na ulice, mislim da oni shvataju da je sledeći korak da pokušaju da se usredsrede na glavne arterije iranske ekonomije. Oni su već pozvali na organizovanje štrajkova na bazarima i od strane malih biznisa, kao i u glavnim industrijama, poput naftne industrije - i od strane glavnih sindikata.“\nSadžadpur i drugi eksperti preporučili su senatorima da zastanu sa usvajanjem rezolucije kojom bi se tražilo uvodjenje novih sankcija Teheranu, rekavši da je bolje sačekati dalji razvoj dogadjaja na ulicama iranskih gradova.


Panel diskusija “Stanje AI industrije u Srbiji” - SerbianTech\nSerbianTech Novosti Panel diskusija “Stanje AI industrije u Srbiji”\nPanel diskusija “Stanje AI industrije u Srbiji”\t15 новембра, 2021\nOve godine održana je panel diskusija “Stanje AI industrije u Srbiji” u organizaciji neprofitne organizacije Serbian AI Society i Wonderland AI summit-a u prostorijama Naučno tehnološkog parka Beograd 9. novembra 2021. godine.\nPanel je okupio predstavnike Vlade, akademske zajednice i privrede. Govornici su bili Dubravko Ćulibrk, direktor Instituta za veštačku inteligenciju Srbije, Jelena Slivka, profesor na Fakultetu tehničkih nauka u Novom Sadu, Stefan Badža, savetnik u kabinetu predsednice Vlade Srbije, Miša Miletić, predstavnik kompanije Huawei i Jovan Stojanović, suosnivač startapa Anari AI.\nGovornici su predstavili gde se Srbija nalazi trenutno kada je razvoj veštačke inteligencije u pitanju. Predstavljene su glavne prepreke veće prisutnosti veštačke inteligencije u razvoju ekonomije i društva, kao i ko su glavni akteri razvoja veštačke inteligencije i inovativnih rešanja u ovoj oblasti.\n“Naše tržište je mlado što se tiče razvoja veštačke inteligencije i kompanija Huawei radi intenzivnu edukaciju i podršku tržišta”, podelio je Miša Miletić. Kompanije poput Huawei i velike korporacije za sada rade aktivno na edukaciji u polju veštačke inteligencije. U saradnji sa fakultetima, kompanije kreiraju laboratorije i kurseve za primenu veštačke inteligencije. “Prošle godine kreirana je jedna od najvećih AI laboratorija u regionu u Huawei kancelariji u Beogradu gde zajedno sa fakultetima i developerima prikazujemo i edukujemo korisnike”, istakao je Miša Miletić.\n“Stanje je dobro, ali uvek može mnogo bolje”, osvrnuo se Stefan Badža, savetnik u kabinetu predsednice Vlade Republike Srbije. Usvajanjem nacionalne strategije Srbija je postavljena za regionalnog lidera. Od septembra učenici osnovnih škola imaju priliku da se kroz nastavu upoznaju sa veštačkom inteligencijom, dok srednjoškolci kroz izborne predmete mogu više naučiti o veštačkoj inteligenciji. Za jedan od ciljeva održivog razvoja stručnog kadra postavljen je broj od barem 500 studenata koji završavaju master kurseve iz veštačke inteligencije u narednim godinama.\nZa sada postoji sedam kurseva koji će biti ključni za razvijanje budućeg kadra u oblasti veštačke inteligencije. Primetno je da se kadar razvija i kroz razvojne centre kompanija i rad u privredi na inovativnim rešenjima koja dolaze iz startap industrije. U narednom periodu može se očekivati da predstavnici startap industrije dobiju pristup infrastrukturnim resursima koji su od velike pomoći u razvijanju rešenja zasnovanih na veštačkoj inteligenciji.\n“Interesovanje studenata raste što se može videti kroz diplomske i master radove, gde studenti uzimaju učešća i na projektima iz veštačke inteligencije koji zahtevaju nestandardna rešenja”, navodi Jelena Slivka, profesor na Fakultetu tehničkih nauka u Novom Sadu. Novi master programi koji obuhvataju mašinsko učenje i veštačku inteligenciju ispuniće očekivanja studenata koji su razmišljali o nastavku studija u ovoj oblati i pre same akreditacije programa. U prethodnim godinama i privreda je kreirala prostor da studenti nakon završenih studija nastave usavšavanje i kroz rad na praktičnim projektima iz oblasti veštačke inteligencije.\nNovoosnovani Institut za veštačku inteligenciju Srbije biće jedan od mostova između akademije i privrede. Na lokalnom nivou primetan je nedostatak kadra koji ima iskustvo u razvoju i implementaciji projekata zasnovanih na veštačkoj inteligenciji što predstavlja jednu od najvećih prepreka za brži razvoj industrije. Pored ključnog poznavanja razvijanja tehnologije neophodno je unaprediti znanje u oblasti zaštite intelektualne svojine.\nInstitut za sada okuplja desetak istraživača, većinski studente doktorskih studija koji imaju iskustvo rada u inostranstvu. “Institut formuliše kako najbolje da podrži startape i kako da rešimo prava intelektualne svojine”, ističe direktor Instituta Dubravko Ćulibrk.\nSnimak panel diskusije dostupan je javnosti putem YouTube kanala udruženja Serbian AI Society: https://www.youtube.com/watch?v=qAjANmrdfJk&ab_channel=SerbianAISociety\nUdruženje Serbian AI Society je nevladina, neprofitna organizacija koja je osnovana da podrzi razvojno-istraživačke projekte i ekonomiju zasnovanu na veštačkoj inteligenciji. Misija udruženja je da održimo plan za razvoj ekosistema veštačke inteligencije koji će u narednih nekoliko godina pozicionirati Srbiju među najboljim svetskim ekosistemima.\nUdruženje je vodeći deo ekosistema organizacija koje su usmerena ka promociji veštačke inteligencije. Ostali delovi ekosistema obuhvataju:\nWonderland AI Summit – samit u oblasti veštačke inteligencije posvećen primeni i razvoju tehonologija budućnosti. Događaj okuplja preko 100 govornika i preko 2000 posetilaca\nAngeliko – centar za razvoj asistivnih tehnologija zasnovanih na veštačkoj inteligenciji, ima za cilj da obezbedi kreativni i prilagođeni prostor za rad osobama sa invaliditetom i time doprinese poboljšanju kvaliteta njihovog svakodnevnog života.\nAnari – kratak opis: Our purpose is to deliver the most intelligent computation for AI in just one click.\nČlanove Udruženja čini oko 200 stručnjaka iz oblasti veštačke inteligencije koji dolaze iz najprestižnijih institucija kao što su kompanijie DeepMind, Microsoft, Huawei, akademske institucije iz Srbije (FTN, ETF) i inostranstva (Berkley, Stanford, MIT, ETH Zurich).\nViše o organizatorima panel diskusije možete pronaći putem sledećih linkova i društvenih mreža:\nEdu Events Konferencije Tehnologija


Veselji: Nećemo dozvoliti „bosnizaciju“ ni podelu Kosova - 01.04.2018, Sputnik Srbija\nVeselji: Nećemo dozvoliti „bosnizaciju“ ni podelu Kosova\nPredsedavajući kosovske skupštine i lider Demokratske partije Kosova (DPK) Kadri Veselji izjavio je, povodom hapšenja Marka Đurića, da niko ne može da dođe na... 01.04.2018, Sputnik Srbija\n21:20 01.04.2018 (Osveženo: 14:54 30.08.2021)\nPredsedavajući kosovske skupštine i lider Demokratske partije Kosova (DPK) Kadri Veselji izjavio je, povodom hapšenja Marka Đurića, da niko ne može da dođe na Kosovo i provocira svojim izjavama, te da neće dozvoliti „bosnizaciju“ ili podelu Kosova.\nVeselji je u intervjuu za agenciju „Kosova pres“ rekao da „snažno podržava akciju hapšenja Marka Đurića, jer je bez dozvole ušao na teritoriju Kosova“ i visoko je ocenio policijsku operaciju, rekavši da je to „najprofesionalnija policija, koja je uprkos riziku obavila posao, ne povredivši nikoga“, prenosi RTK na srpskom jeziku.\nNavodi se da je Veselji izneo tvrdnju da je došlo do „neodgovornog ponašanja srpskih institucija“, dodajući da je „nerealna ideja Srba da od Kosova naprave drugu Bosnu, pokušavajući da bez saglasnosti kosovskih institucija uspostave Asocijaciju (Zajednicu srpskih opština — ZSO)“.\n1 April 2018, 16:57\n„Nikad nećemo to dozvoliti, vrlo sam jasan u tom pogledu… Ali neka se razočaraju, istovremeno neka i polude oni koji misle da će moći da grade paralelizam ili da će moći da nametnu odluke Kosovu izvan institucija Kosova. To važi i za Srpsku listu i za opoziciju“, kazao je Veselji.\nOn je dodao da će „Asocijacija (ZSO) biti formirana, ali po zakonima i ustavu Kosova“.\nLider DPK je govorio i o deportaciji turskih državljana, navodeći da se „tako nešto više nikada neće ponoviti“.\n„Ovo pitanje mora da se razjasni, i svako ko je umešan moraće da snosi odgovornost“, izjavio je Veselji i dodao da bi, kada bi ministar spoljnih poslova bio iz redova DPK, ministar „bio smenjen za dva minuta“.


Izabrali ste Mirka Ivanića za igrača godine\nZa nama je fenomenalna godina, ispunjena brojnim uspesima, pobedama i golovima, a Vašim glasovima putem Zvezdine aplikacije odlučili ste da je najbolji igrač u 2021. godini - Mirko Ivanić.\nOsvojena je 32. titula, obezbeđena je grupna faza Lige Evrope, a onda prvo mestu u grupi F i direktan plasman u osminu finala istog takmičenja. Zahvaljujući velikom trijumfu naš klub će igrati evropsku utakmicu u martu na stadionu “Rajko Mitić” prvi put od 1992. godine, što nas dovodi do zaključka da godina za nama predstavlja ponos svih navijača Crvene zvezde!\nTitulu najboljeg igrača Crvene zvezde u 2021. godini poneo je Mirko Ivanić sa čak 471 glasom. Vezni fudbaler je jedan od nosioca igre našeg tima, a ove polusezone je i igrač sa najviše nastupa u crveno-belom dresu. Svojim golovima, asistencijama, sjajnim pregledom igre i vrhunskom tehnikom, u mnogim parametrima je doprinosio pobedama našeg tima. Prethodne takmičarske godine je bio najbolji strelac Crvene zvezde, a i ove sezone preti da premaši svoj lični rekord kada je u pitanju efikasnost. Golovima protiv Ludogoreca i Midtjilanda je doneo našem klubu važne bodove u cilju ispisivanja novih stranica istorije.\nNa drugom mestu nalazi se stameni štoper Aleksandar Dragović sa 382 glasa od strane našeg dvanaestog igrača. Reprezentativac Austrije je brzo ušao u srca svih navijača našeg trofjenog kluba, a sve to zahvaljujući velikom požrtvovanju koje prikazuje na terenu iz meča u meč. Dragović je dokazao više puta da je štoper svetske klase, a pored toga nije mu bilo strano ove sezone da postiže golove. Verujemo da će tridesettrogodišnji fudbaler nastaviti sa sjajnim partijama u crveno-belom dresu.\nTreću poziciju prema izboru navijača zauzeo je kapiten našeg tima - Milan Borjan sa 362 glasa. Naš čuvar mreže je "ukrao" srca mnogih navijača, još 2017. godine, kada je došao u Crvenu zvezdu. Od tada, svoju odanost i ljubav prema klubu pokazuje uvek kada je na golu, borbenošću, fenomenalnim paradama i golmanskim bravurama. U penal seriji u finalu Kupa Srbije bio je jedan od zaslužnijih za duplu krunu, potom ove sezone u Ligi Evrope je već petu godinu za redom na visokom nivou u drugom po jačini takmičenju na Starom kontinentu. Dok je Borjan među našim stativama, za Zvezdu nema zime!\nNa četvrtom mestu je dribler iz Srbobrana - Aleksandar Katai sa 189 osvojenih glasova. Zvezdina "desetka" briljira kada je na terenu u crveno-belom dresu i ima loptu u svojim nogama. Navikli smo da njegovu igru krase magični potezi i mnoštvo golova. Tako je bilo i u 2021. godini, a od starta aktuelne sezone postigao je već 18 golova u svim takmičenjima. Katai je već sada na dobrom putu da premaši svoj lični rekord iz prvog mandata kada je u pitanju efikasnost.\nPeta pozicija prema izboru navijača pripala je Geloru Kangi sa 96 glasova. Reprezentativac Gabona je ponovio još jednu sjajnu godinu u Zvezdi i ponovo bio jedan od najkonstantnijih igrača na terenu. Navijači će pamtiti njegov pogodak Ludogorecu na gostujućem terenu u okviru grupne faze Lige Evrope.\nŠestu poziciju sa 45 glasova zauzeo je Zvezdin vojnik Milan Rodić. Velike zaslugue ima levi bek našeg tima za uspehe crveno-belih u protekloj godini i neisključiv je faktor u granitnoj odbrani Crvene zvezde.


Home / Srebrenica•Bratunac / Dešavanja / Obavještenje Civilne zaštite\nIz Službe civilne zaštite opštine Srebrenica saopšteno je da se 12., 13., i 14. maja očekuju obilnije kišne padavine na sjeveru Republike Srpske zbog čega može doći do porasta vodostaja rijeka na istoku.\nHidrometeorološki zavod RS izdao je saopštenje u kojem se navodi da se pomenutih dana očekuje više od 100 litara kiše po metru kvadratnom.\nU skladu sa gore navedenim, upozoravaju se pravna i fizička lica sa područja opštine Srebrenica, da preduzmu sve mjere zaštite kako bi se izbjegle eventualne štete uz obale rijeke u ovoj opštini.\nPosebno se odnosi na objekte i domaćinstva u blizini lokalnih vodotoka Križevice, Jadra, Blječevske, Saške, Potočarske rijeke i ostalih manjih vodotoka na području ove lokalne zajednice koji su bujičnog karaktera da blagovremeno sklone i zaštite materijalna dobra kako ista ne bi bila zaplavljena.\nUkoliko dođe do izlivanja rijeka aktiviraće se i Civilna zaštita opštine Srebrenica, a organizovaće se i dežurstva i aktivni brojevi telefona: 056/445-534 i 445-533, navedeno je u saopštenju.


Čortanovčani zahtevaju ispunjenje obećanja » Inđijski Nezavisni Mediji\nNaslovna Inđija Čortanovčani zahtevaju ispunjenje obećanja\nČortanovčani zahtevaju ispunjenje obećanja\nFB: Čortanovci surova realnost\nMeštani Čortanovaca okupiće se u subotu 10. oktobra u centru ovog sela inđijske opštine u 10 časova, kako bi iskazali nezadovoljstvo na niz problema u tom selu inđijske opštine, saznaje IN Medija.\nČitav spisak neispunjenih obećanja naveo je žitelje Čortanovaca da se samoorganizuju i tako skrenu pažnju lokalne vlasti na svoje probleme.\nGorući problem je, prema rečima meštana, putna infrastruktura sela, konkretno ulice Krajiška čije je asfaltiranje neophodno a za šta su, više puta, dobili uveravanja lokalne samouprave i predsednika opštine Inđija Vladimira Gaka da će biti rešeno. Ovo naseljeno mesto inđijske opštine nema kapelu na seoskom groblju, Dom kulture i dečija igrališta što dodatno otežava život na selu, tvrde meštani.\nČortanovčanima su takođe problem i trotoari u centralnim ulicama za šta su takođe dobijali obećanja ali, kako tvrde, sve je ostalo na rečima.\nS druge strane, predsednik Saveta MZ Čortanovci, Mile Poštić, kaže za IN Medija da u poslednjih 40 godina niko nije uradio toliko koliko je Vladimir Gak uradio za 4 godine.\n– Vladimir Gak je izgradio parohijski dom, asfaltirao ulicu ka Vili Stanković, pomogao seoskom KUD-u i još dosta toga čega sad i ne mogu da se setim. – kazao je Poštić za naš portal.\nI pored toga što tvrdi da je prvi čovek opštine Inđija održao predizborna obećanja, predsednik Saveta MZ Čortanovci Mile Poštić podržava nezadovoljstvo svojih žitelja jer su, kako kaže, problemi realni i mora se naći način da se problem reši.\nSkup Čortanovčana je prijavljen policiji i sve mere i preporuke kriznog štaba biće ispoštovani, tvrde nezadovoljni meštani.\nPrethodni tekstInđija bez struje 09. oktobra\nSledeći tekstStatistički podaci na dan 09.10.2020


22.03.2019 00:05 | Srna\nSarajevo - Predsjedavajući Savjeta ministara u tehničkom mandatu Denis Zvizdić danas je na sastanku sa Radnom grupom EU za područje zapadnog Balkana rekao da bi dodjeljivanje kandidatskog statusa u ovoj godini dao snažan podstrek sprovođenju reformi za dobrobit građana BiH.\nZvizdić je dodao da bi aktiviranje Akcionog plana za članstvo u NATO dalo dodatni doprinos miru i stabilnosti BiH i izrazio zahvalnost institucijama EU i zemljama članicama za podršku koju su do sada pružile BiH u procesu integracija, saopšteno je iz Savjeta ministara.\nOn je istakao da će trenutni saziv Savjeta ministara do izbora novog saziva raditi u punom kapacitetu na ispunjavanju svih zadataka i aktivnosti koji se tiču evropskog puta BiH.\nZvizdić je rekao da su svi u BiH svjesni neophodnosti ubrzavanja reformskih procesa kako bi bio obezbijeđen kontinuirani napredak na putu ka EU.\nPredstavnici EU pohvalili su dosadašnji tok reformi u BiH, te postavili niz pitanja u vezi sa trenutnom političko-ekonomskom situacijom i reformskim procesima u BiH, navodi se u saopštenju.\nSastanku su prisustvovali ministri finansija i trezora u Savjetu ministara u tehničkom mandatu Vjekoslav Bevanda i spoljne trgovine i ekonomskih odnosa Mirko Šarović, te direktor Direkcije za evropske integracije BiH Edin Dilberović.


Zverev je pobedio Italijana Matea Beretinija sa 2-0 u setovima, posle nešto više od sat vremena igre – 6:3, 6:4.\nTeniseru poreklom iz Rusije ovo je treće finale ove godine, nakon poraza u Akapulku i trijumfa u Ženevi.\nZverev je fenomenalno servirao, pogodio 11 aseva naspram jedne duple, te zasluženo slavio plasman u finale bez da je dopustio rivalu brejk priliku.\nBeretini je dosta stegnuto ušao u meč. Forhend, njegovo inače najjače oružje, mu nije funkcionisa, a kada je izgubio servis taj udarac mu je zakazao čak tri puta u gemu.\nFenomenalnim procentom osvojenih poena na servisu Zverev je lako došao do prvog seta, a isti nivo početnog udarca održao u drugom.\nU nastavku i Beretini je igrao nešto opuštenije, češče pogađao prvi servis i dobro se držao, sve do devetog gema.\nZverev je došao do tri brejk lopte, koje je Italijan spasao, ali kod četvrte ponovo pogrešio iz jednog lakog voleja i izgubio odlučujući servis gem.\nSaša će se u finalu za trofej u Šangaju boriti sa Rusom Danilom Medvedevim, koji je prethodno savladao Stefanosa Cicipasa.\nDakle nakon više od devet meseci u kojih nije uspeo da savlada nijednog igrača u top 10 sada ponovo igra na nivou. Posle baš dugo vremena je pao Federer, ali tu nije kraj. Protiv Medvedeva sledi pisanje istorije.\nZverev je ostvario pobedu u sva četiri prethodna duela sa godinu dana starijim protivnikom. On će se boriti za 12. trofej u karijeri, a Medvedev za sedmi.


Predsjednik Republike Srpske Željka Cvijanović izjavila je danas da je NATO bombardovanje Srpske 1995. godine predstavljalo teško stradanje i da će i generacije koje su se rodile nakon toga živjeti sa posljedicama.\n"Svi nosimo mučna iskustva i sjećanja na taj period. Prouzrokovana je šteta, a bolesti su posljedično nastajale, posebno maligne za koje ima sve više i više podataka i čime se ozbiljno bave ljudi u Srpskoj i Srbiji, ali i neke strane države jer su njihovi vojnici bili učesnici događanja na ovim prostorima, te veoma temeljito provode određene analize i prave izvještaje", rekla je Cvijanovićeva novinarima u Banjaluci.\nOna je podsjetila da za bombardovanje, gledano sa formalno-pravne strane, nije bilo odluke Savjeta bezbjednosti UN, već se to dešavalo na inicijativu pojedinih država.\n"To je bilo jedno mračno doba u kojem je bilo sasvim jasno da je to bila politička intervencija jednog protiv drugog i to je neprihvatljivo za rješavanje bilo kakavih pitanja u BiH", naglasila je Cvijanović.\nNa lokalnim izborima i stara i nova imena\nCvijanović: SNSD sluša šta građani kažu\nPovodom blokade koja dolazi iz političkog Sarajeva\nCvijanović: Institucije Srpske mogu donijeti svaku važnu odluku kojom bi zaštitile Republiku


Šćekić nezadovoljan podrškom projektima koje finansira Zavod za zapošljavanje\nObjavljeno nedelja, 09 jul 2017 16:59\nSastanak Dragoslava Šćekića- predsjednika Opštine Berane i Sulja Mustafića - direktora ZZZ CG, predstavlja temu saopštenja Biroa za odnose sa javnošću Opštine Berane. Dostavljeno saopštenje Espona integralno prenosi.\nPredsjednik opštine Dragoslav Šćekić i direktor ZZZ CG Suljo Mustafić sa saradnicima uključujući i direktorku filijale Zavoda u Beranama Branku Šćekić, održali su radni sastanak na temu aktivnosti Zavoda za zapošljavanje na teritoriji opštine Berane sa posebnim osvrtom na prethodnu saradnju.\nPredsjednik Šćekić se zahvalio direktoru Mustafiću na posjeti i ukazao na primjetan trend smanjenja podrške projektima iz Berana iz programa koje finansira Zavod za zapošljavanje. To se posebno odnosi na programe zapošljavanja preko javnih radova, kao i programe podrške zapošljavanja lica sa invaliditetom, uprkos velikom broju projekata sa kojima su aplicirali Opština i lokalna javna preduzeća .\nŠćekić je naveo da se nada da će novo rukovodstvo Zavoda u narednom periodu posvetiti više pažnje Beranama koje je iznad nacionalnog prosjeka po stopi nezaposlenosti.\nGospodin Mustafić se saglasio da se saradnja mora unaprijediti i istakao da je cilj posjete upravo jačanje partnerstva Opštine i Zavoda, zaključuje se u saopštenju Biroa za odnose sa javnošću Opštine Berane.


Načelnik Severnobanatskog okruga potvrdio: U osam autobusa, iz opština Novi Kneževac i Kanjiža prebačeno 460 migranata · gradski.online\nNačelnik Severnobanatskog okruga potvrdio: U osam autobusa, iz opština Novi Kneževac i Kanjiža prebačeno 460 migranata\nNOVI KNEŽEVAC/KANJIŽA- Velika grupa migranata u ponedeljak je iz opština Novi Kneževac i Kanjiža prebačena u Prihvatni centar u Preševu. Kako je našem portalu potvrdio Milivoj Linjački, načelnik Severnobanatskog upravnog okruga, migranti su u osam autobusa, iz pograničnih mesta na severu Banata i Bačke, odneti i smešteni na novu lokaciju, nakon što su predsednici opština ukazali na problem prevelikog broja migranata u pograničnim delovima:\n– Migranti su se nalazili na području sela Horgoš, Majdan, Rabe, Đala i Srpski Krstur. Autobuse su obezbedile lokalne samouprave, dok je akciju sprovela policija uz asistenciju Žandarmerije- rekao je Linjački i potvrdio da se ne isključuje mogućnost da to toga dođe i Prihvatnom centru kod Kikinde:\n-Koliko je meni poznato, i ovaj objekat zahteva rasterećenje jer ih je previše. Kada će se to dogoditi ne zavisi od nas nego od Komesarijata za izbeglice i migracije, i MUP-a. Moraćemo definitivno i naš Prihvatni centar da rasteretimo- kazao je Linjački.\nPodsećamo da je tokom vanrednog stanja, krajem marta, iz Prihvatnog centra kod Kikinde, na novu lokaciju, u Prihvatni centar u Divljani kraj Bele Palanke, smešteno 284 migranata, uglavnom iz Sirije zbog, kako je tada rečeno, nedovoljnih kapaciteta kikindskog Prihvatnog centra.\nPogranični deo severnog Banata, u fokusu javnosti, ponovo se zbog migranata našao prošle sedmice, kad je sa ubodnom ranom u predelu grudi B.A. (30) iz Libije, potražio pomoć od meštana Đale kod Novog Kneževca. Kao što se i sumnjalo, on je ozleđen u međusobnom sukobu migranata.\nU ovom delu Vojvodine migranti su već mesecima konstantno prisutni, u nadi da će nekako ilegalno preći iz Srbije u Mađarsku. U blizini je i tromeđa naše zemlje sa Mađarskom i Rumunijom. Migranti su iz Sirije, Maroka, Libije, Alžira…\nPrethodnoU ritmu humanosti: Festival “Ki dance fest” na YouTube, dobrovoljni prilozi za kikindsko zdravstvo\nSledećeI u bolničkom krugu šatori, zaraženo osam medicinskih radnika: Hospitalizovano 26 kovid pacijenata, na respiratoru žena (53)


08. Oct 2019 3411\nSrpski član Predsjedništva BiH Milorad Dodik izjavio je večeras u Beogradu da Orden Svetog Simeona Mirotočivog kojim ga je odlikovala Srpska pravoslavna crkva (SPC) smatra ordenom cijelom narodu Republike Srpske.\n– Shvatam da je to podrstrek za sve nas koji radimo da još više činimo, da ne odustanemo od svega onog što je očuvala Crkva svih ovih 800 godina – naš identitet, vjeru, jezik, pismo, kulturu – rekao je Dodik.\nDodik je u izjavi novinarima u Beogradu, pred početak svečane akademije povodom obilježavanja 800 godina autokefalnosti Srpske pravoslavne crkve (SPC) pod nazivom “Zavet Svetog Save”, podsjetio da je ranije dobio Orden Svetog Save Prvog stepena i da ga raduje što je njegova aktivnost u ime naroda i Republike Srpske primijećena u institucijama SPC i što je dobio još jedno odlikovanje.\nDodiku je Orden Svetog Save Prvog stepena uručen 29. maja 2009. godine prilikom osveštanja Hrama Hrista Spasitelja u Banjaluci, kada je obavljao funkciju predsjednika Vlade Republike Srpske.\nTagovi: Dodik orden\nOpštinski odbor Socijalističke partije podržao Škrebićevu kandidaturu


Otvoreno pismo javnosti Humanitarne organizacije "Srbija velikog srca" Veliko Gradište • Poportal\nHumanitarna organizacija za podršku osobama sa invaliditetom „Srbija velikog srca“ iz Velikog Gradišta otvorenim pismom javnosti pozvala je nadležne institucije u zemlji da „požure“ sa rešavanjem situacija i pitanja koja muče njihove članove, u čemu nude svoju pomoć. Pismo prenosimo u celosti.\n„S obzirom na aktuelnu epidemiološku situaciju u Srbiji, najavljene moguće mere u oblasti obrazovanja i iskustvo iz prethodnog perioda, kao i na sve kraći vremenski rok da se strateški i sistemski reše propusti koji su odavno prisutni, a sada samo vidljiviji,\nda se nadležne institucije, pre svega Ministarstva obrazovanja i socijalne zaštite u saradnji sa lokalnim samoupravama najozbiljnije posvete pronalaženju adekvatnih uslova i rešenja za navedene situacije:\nU slučaju da se nastava od septembra održava u školama, a rizik od infekcije bude i u manjoj meri prisutan, deca školskog uzrasta sa narušenim imunološkim statusom ne mogu da borave u kolektivu. Takođe, deca sa razvojnim teškoćama i određenim oblicima invaliditeta ne poznaju značenje, ni svrhu, distanciranja, niti će pristati na mere zaštite u smislu nošenja maske. Takođe, nemogućnost da posmatraju grimase ljudi u okruženju i činjenica da će imati teškoće u prepoznavanju likova osoba koje sa njima rade, dodatno će uticati na nepovoljne izmene statusa dece. Ovakav vid školovanja, pod ovakvim uslovima, nikako ne podrazumeva socijalnu inkluziju.\nU slučaju kombinovane nastave – naizmeničnog pohađanja nastave na daljinu i u prostorijama škole, dolazimo do besmislenog zahteva da se deca sa pomenutim teškoćama prilagode životnim situacijama koje su promenljive, narušavaju njihovu potrebu za doslednošću, rutinom, kvalitetom i kontinuitetom, i povećavaju mogućnost pojave anksioznosti, odbijanja saradnje i ozbiljnog ugrožavanja prirodnog funkcionisanja porodice.\nU slučaju nastave na daljinu, neophodno je da škole u što kraćem vremenskom roku kontaktiraju roditelje i dostave nadležnim institucijama podatke u vezi sa (ne)postojanjem ličnog pratioca, radnim statusom oba roditelja i (ne)postojanjem Dnevnog boravka u sredini u kojoj dete pohađa školu.\nU poslednja dva slučaja je neophodno omogućiti svim roditeljima, bez izuzetka, rad od kuće, ili, ako priroda posla to ne dozvoljava, i ne postoji lični pratilac, isplatu pune mesečne zarade. Roditelji ne mogu snositi odgovornost za bezbednost dece po cenu davanja ili dobijanja otkaza. Ovo isto važi i za roditelje dece urednog razvoja mlađe od 12 godina, kao što je Zakonom i predviđeno. Neprihvatljivo je da se briga o deci tog uzrasta odnosi samo na onu čiji su roditelji zaposleni u javnom sektoru. Svi državljani Republike Srbije uživaju ista prava i imaju iste obaveze.\nIsto tako, škola treba da kontaktira svakog roditelja učenika koji će nastavu pohađati po kombinovanom ili samo modelu učenja na daljinu i evidentirati tehničke mogućnosti porodice da to isprati. U tom smislu, kada su u pitanju deca sa teškoćama u učenju, nije dovoljno obezbediti dostavljanje štampanog materijala jer najčešće nisu motorički spremna, materijal u tom obliku nije dovoljno motivišuć, a roditelj nije kompetentan za rad sa detetom jer je obuka roditelja i savetodavna podrška porodici, ukoliko uopšte postoji u izuzetnim slučajevima, ispod nivoa neophodnog. Lični pratilac, čak i ako je angažovan, takođe nije stručan za rad sa detetom već je njegova uloga isključivo asistencija. Tehnička sredstva poput pametnog telefona, tableta i računara postaju neophodna u slučaju kombinovane i nastave na daljinu, ali nisu obavezno nastavno sredstvo i ne mogu nikako biti obaveza roditelja da ih obezbedi.\nSvesni obima ovog izazova, mi ćemo i sami pomoći određenom broju porodica da do tehničkih sredstava dođe, putem donacija i bez ikakvog troška, i to je naš doprinos u smislu humanitarnog rada, brige o deci i društvene odgovornosti. Ipak, problem najvećeg broja porodica i troškova korišćenja interneta mi ne možemo da preuzmemo.\nZato, predlažemo da najozbiljnije razmotrite navedeno činjenično stanje, usaglasite se po pitanju (ne)dovoljnosti TV nastave i ne prepustite zaposlenima u obrazovanju da donose odluke mimo onih koje država smatra najekonomičnijim i najefektnijim. Dakle, insistiranje na Viber nastavi, Google učionicama i on-line platformama, obavezuje državu da se ne postavlja diskriminišuće i izdvoji novčana sredstva kako bi svaki učenik mogao neometano da prati nastavu.\nŠto se tiče isplate zarada roditeljima dece sa teškoćama u učenju, kompromisno rešenje bi bilo isplata naknade za 8 sati radnog vremena svakom roditelju koji je u ulozi ličnog pratioca u ovoj situaciji.\nNadamo se da svako dete zaista jeste naše dete i da će konačno ova tema dobiti prostor koji joj pripada po svim važećim zakonima i pravima dece, a u skladu sa međunarodnim deklaracijama. Nadamo se i da rešenje za to nećemo morati da tražimo od nadležnih međunarodnih institucija.“\npredsednica UO Humanitarne organizacije za podršku osobama sa invaliditetom „Srbija velikog srca“


Međudržavni sporazumi i posebni zakoni - B1 Portal\nMeđudržavni sporazumi i posebni zakoni\nSuzbijanje konkurencije i finansijski monopol\nGrupa Budi jedan, 28.07.2020.\nNevolja na našim prostorima u oblasti javnih nabavki je, između ostalog, i to što država, pokazala je praksa, čini sve da suzbije konkurenciju i da svojim biznis partnerima i sebi napravi dobre ugovore i dobre poslove, te obezbedi finansijske monopole.\nNedopustivo je što se u nemalom broju slučajeva, na žalost, dešava, da postupak javnih nabavki sadrži ponudu samo jednog ponuđača. Jer, upravo to baca sumnju na legalnost izbora ponuđača i otvara pitanje da li je tome prethodio uzajamni dogovor naručioca i ponuđača robe ili usluga.\nOd sto javnih nabavki koje su tokom 2019. godine sprovedene u Srbiji u čak više od 70 slučajeva nije bilo konkurencije pokazaju istraživanja topličkog Centra za demokratiju i ljudska prava. Od sto takvih ugovora u 72 slučaja postupka nije bilo konkurencije, u 19 je bilo samo dva ponuđača, a samo u 9 postupaka ih je bilo tri ili više.\nTreba naglasiti da nisu sporne samo javne nabavke, već i o javno privatnim partnerstvima i međudržavnim sporazumima.\nNovi zakon o javnim nabavkama koji se primenjuje od ove godine usklađen je sa normama EU, te, u odnosu na dosadašnji, u nekim segmentima poboljšan. Tako je podignut prag, pa ne mora biti javnog nadmetanja ako je iznos nabavke manji od milion dinara (ranije je taj prag bio dvostruko niži).\nUpozorava se da su u našoj zemlji najveći problem one najveće, najskuplje javne nabavke, koje se sprovode ili na osnovu međudržavnih sporazuma (direktno se dogovori koja firma će da dobije posao) ili na osnovu posebnih zakona koji se donose za jedan ili vise sličnih slučajeva.\nSto najvećih poslova u Srbiji ( 2019.) vredni su 2,86 milijardi evra, što je inače četvrtina budžeta. Prosečna vrednost posla sklopljena sa državom je oko 28 i po miliona evra.\nNa pitanje kuda ide taj novac mogli bi, sva je prilika, da odgovore, to je njihov posao, državni organi i institucije, tužilaštva i sudovi, a građani mogu samo da naslućuju. Nesumnjivo je da jedan deo novca ide za realizaciju tih poslova. Ostatak, međutim, najverovatnije, ide u neke privatne kase i džepove.\nPrecizan odgovor gde je nestao deo novca, te zašto smo za mnogo para dobili malo kvaliteta, ili lošije puteve, kraće pruge i slično, mogu dati samo nadležni.\nSudeći po netransprentnosti ima mesta sumnji da je mali broj nabavki u ovoj zemlji regularan. U prvih sto ugovora prosečan broj ponudjača je 1,42 po nabavci, a ima ih 122.000.\nČak i ako neke od tih nabavki i nisu nameštene, mnogi poslovni ljudi na osnovu dosadašnjeg lošeg iskustva ne veruju u valjanost čitavog postupka, te zbog te sumnje ni ne žele da gube vreme učestvujući u takvoj igri. Ne žele da rade zaludan posao.\nTemeljno delovanje državnih organa, njihov rad na ispitivanju sumnjivih postupaka javnih nabavki i zahtev da JN budu što transparntnije, sasvim sigurno bi ohrabrilo i građane da revnosnije kontrolišu proces JN.


DA SMO VAKCINISALI KAO NA ZAPADU, UKIDALI BI I MI MERE. Predrag Kon govorio o aktuelnoj situaciji\n22. februara, 2022 Vesti iz Srbije Napišite komentar\nSvakodnevno čujemo da pojedine zemlje ukidaju restriktivne mere protiv korona virusa, pa je oslobađanje drugih zemalja izazvalo reakcije u Srbiji. Epidemiolog Predrag Kon rekao je danas da Srbija ne može da se poredi sa zemljama koje ukidaju mere protiv širenja korona virusa, u kojima je vakcinisano skoro 90 odsto stanovništva.\nIako Srbija nema toliko restriktivnih mera, ali da bi ugostiteljski objekti nastavili da rade posle 20 časova bez kovid propusnice, potrebno je da Srbija ima 80 odsto vakcinisanog stanovništva, rekao je Kon. On je izneo podatak da je u Srbiji procenat vakcinisanih starijih od 18 godina, „negde na 59 odsto”, dok je oko 50 odsto vakcinisanih protiv koronavirusa u odnosu na ukupan broj stanovnika.\n„Od 12 do 18 godina smo ispod pet posto (vakcinisanih), ne možemo da se poredimo sa zemljama gde je to više 60 odsto”, rekao je Kon. On je takođe istakao da je produženi sretenjski raspust u prosveti dao rezultate i da je u beogradskim osnovnim i srednjim školama 25 puta smanjeno zaražavanje.\n„U narednom periodu očekuje se i dalje pad oboljevanja, ali sa početkom škola videćemo da li će taj pad biti kao do sada, ili će se usporiti”.\nTagovi: potrebno 80% - predrag kon - Srbija - ukidanje mera - vakcinisano stanovništvo


PKS: Mere za podršku privredi trebalo bi da se primenjuju od 1. aprila - Ekonomija - Dnevni list Danas\nPočetna » Ekonomija » PKS: Mere za podršku privredi trebalo bi da se primenjuju od 1. aprila\nDirektor Sektora za strateške analize Privredne komore Srbije (PKS) Mihailo Vesović izjavio je danas da bi, nezvanično, paket mera za podršku privredi u vreme krize sa pandemijom korona virusa, koji je donela Vlada Srbije, trebalo da se primenjuje od 1. aprila.\n1Piše: Beta 02. aprila 2020. 14.41\n„Ono što takođe možemo očekivati je da će sredinom maja biti isplata pomoći u visini minimalca za mikro, mala i srednja preduzeća u privatnom sektoru“, kazao je Vesović na online konferenciji Srpske asocijacije menadžera (SAM).\nOn je istakao i da su merama podrške preduzetnici, mikro i mala preduzeća dobili garanciju da će se većina ovih mera odnositi na njih, kao i da se sledeće nedelje očekuju jasne instrukcije za primenu tih mera.\n„Ostavljen je prostor za formiranje novih mera, pre svega sektorskih, za turizam, ugostiteljstvo, putnički saobraćaj, jer su oni najviše pretrpeli“, naveo je Vesović.\nPredsednik SAM-a Dragoljub Damjanović ocenio je da su mere podrške privredi zadovoljavajuće, ali da nedostaje njihova tehnička implementacija i dokumenti kako se primenjuju.\n„Ono što takođe nedostaje jeste veća fleksibilnost u Zakonu o radu, da se na duži period omogući da zaposleni rade delimično ili da imaju privremenu nezaposlenost, a da ne dobiju otkaz, tako bi se povećao procenat očuvanja radnih mesta“, objasnio je Damljanović.\nŠef Regionalnog predstavništva Evropske investicione banke (EIB) za Zapadni Balkan Dubravka Negre, rekla je da postoji i značajan rizik od povećanja nenaplativosti bankarskih kredita, kao i da je bankarski sektor jedan od prvih na udaru sa malim preduzetnicima.\n„Najvažnije je da se usklade poreske olakšice, da se poveća likvidnost i dostupnost povoljnih finasijskih sredstava, da se poveća likvidnost banaka i da im se smanji rizik poslovanja“, kazala je Negre.\nPrema njenim rečima, EIB je izašao sa paketom mera za Evropu koji iznosi 40 milijardi evra, kao i da se radi na dodatnom garantnom fondu čiji bi potencijal mgao da bude i pet puta veći.\n„Ono što se odnosi na Srbiju i region jeste da imamo 75 miliona evra nepotrošenih sredstava u saradnji sa komercijalnim bankama koje će se koristiti za obrtna sredstva i likvidnost, kao i 200 miliona evra nepotrošenih sredstava za zdravstveni sektor“, navela je Negre.\nOna je najavila i da se sledeće nedelje očekuje odobravanje novog paketa podrške na nivou EIB-a za zemlje van EU koji će biti vredan više milijardi evra.\nekonomska kriza, Korona virus, Privredna komora Srbije, Vlada SrbijeBeograd\n02. aprila 2020. u 16.21\nPa sledi“: aprililili“ !!!!!


Centurion objavio novi singl i spot uoči objave albuma! | PRIS\nNaslovna Vesti Centurion objavio novi singl i spot uoči objave albuma!\nBeogradski hevi metal bend Centurion objavio je novi singl pod nazivom Pomračenje uma, a koji ujedno prati i spot. U pitanju je numera sa predstojećeg debi albuma, najavljenog za septembar tekuće godine.\nTekstualno, ova pesma obrađuje nama svima dobro poznat momenat kada se osetimo da smo naleteli na nepremostive prepreke u životu i nađemo se u vrlo mračnom kutku, naveo je Đorđe Luković, jedan od gitarista benda. Iako se ne radi ni o kome direktno, protagonista koji čuči u svakom od nas, umesto da iskušenja koja su ga snašla prihvati kao izazov, počinje da traži krivca u drugome i odbacuje bilo kakvu ličnu odgovornost. Potrudili smo se da sagledamo neke krajnje domete takve perspektive gde ljudi počinju da veruju u raznorazne sulude teorije zavera, priklanjaju se nekim sumnjivim organizacijama i verskim stranputicama. U nekom najširem kontekstu, to dovodi do opšteg nepoverenja i paranoje što čini da se ljudi potencijalno okreću jedni protiv drugih, pa čak i protiv sebi bliskih ljudi. Nije bila ideja da se sa nekog pijedestala upire prstom u druge ljude, već je ovo nešto što je svima nama blisko, samo je bitno uočiti na vreme i ne dopustiti da se ode predaleko. Muzički gledano, ova pesma je bliža onome na šta su ljudi tradicionalno navikli od Centuriona-a, pogotovo određenim pesmama sa početka karijere benda, kao što su Ruka sudbine, Tragedija genija, i tako dalje… Razlog za to je što su osnovne ideje od kojih je pesma muzički satkana među najstarijima na našem debi albumu, ali je sam aranžman, kao i tekst, napisan u nekim poznijim godinama.\nDrugi gitarista benda, Stefan Tomić, dotakao se realizacije spota: Tokom godine smo objavljivali pesme sa albuma u vidu singlova na Youtube-u, ali sa izlaskom albuma koji je jako blizu morali smo malo da podignemo lestvicu, da ovo ne bude samo još jedna pesma sa albuma, pogotovo što ga ona na neki način i najavljuje. Otvorilo se pitanje o spotu i kroz brainstorming smo došli na kraju do ideje o polu-animaciji koja, bar po nama, donosi malo i svežine što se tiče spotova na domaćoj sceni. Pronašli smo divnu ekipu u okviru filmskog studija MVP koja nam je maksimalno izašla u susret sa realizacijom snimaka i posle je postprodukcija ostala na meni.\nPre nekoliko dana bend je takođe najavio da će album biti dostupan na CD-u i digitalnim platformama 13. septembra tekuće godine.\nPrethodni tekstBelgrade Beer fest, dan treći @ Ušće, 17.8.2019.\nNaredni tekstBelgrade Beer fest, dan četvrti @ Ušće, 18.8.2019.


Skandal: Lindzi Lohan dobila batine : Crveni tepih\nSkandal: Lindzi Lohan dobila batine\nLindzi Lohan optužila je Kristijana LaBelu, koji radi za kongresmena Ilionoisa Džona Šimuksa, da ju je fizički napao u jednom hotelu u Njujorku.\nNaime, glumica je LaBelu pozvala u svoju hotelsku sobu gde s eodržavala žurka, a on je fotografisao “najzanimljivije momente”. Kada je Lindzi to videla, zatražila je od njega da slike obriše, što je on odbio. I tu je nastao klinč…\nLaBela ju je navodno udario pošto mu je tražila da izbriše njene fotografije koje je zabeležio kamerom svog mobilnog telefona.\nNakon incidenta glumičin PR je izdao i saopštenje u kome je potvrdio da je ona napadnuta, i da je čak zadobila i lakše povrede, ali da nije hospitalizovana.\nLindzi je navodno povređena pošto je pokušala da LaBeli otme telefon, a on ju je bacio na krevet, a zatim je pokušao i da je zadavi, da bi glumici na kraju u pomoć priskočili prijatelja koji su napasnika skinuli sa nje.


SAD: Pripremamo nove sankcije Rusiji – Borba\n“Spremamo novi paket sankcija u ovom slučaju. Pokazali smo da nećemo uzmicati ni pred kojim pitanjem, pa ni kada je reč o slučaju Navaljnog. Ovo je odgovor na ruske štetne aktivnosti”, rekao je Saliven za CNN.\nPrema Salivenu, nove sankcije će biti uvedene čim SAD budu sigurne da su utvrdile “prave mete”. “Čim budemo sigurni, uvešćemo nove sankcije”, dodao je Saliven.\nRaković za banjalučku ATV: Onima koji su glasali za rezoluciju zabraniti ulaz u Srbiju i Srpsku\nKrivokapić i dalje zamajava javnost: Patrijarh i Crkva se ogradili od njega, a on želi da sačuva fotelju


PKS: Domaći proizvođači preko Alibabe do kupaca u Kini | Nova Ekonomija\nPKS: Domaći proizvođači preko Alibabe do kupaca u Kini\nPrivredna komora Srbije (PKS) pozvala je domaće kompanije da od 19. do 21. januara učestvuju na "Virtuelnom samitu za nove prodavce Tmall Global" koji organizuje kineska kompanija Alibaba Grupa. Učešćem na sajmu najvećeg kineskog internet prodavca, kompanije će imati priliku da svoje proizvode i brendove predstave tamošnjem tržištu.\n"Tmall Global je platforma za elektronsku trgovinu Alibaba Grupe, i kao jedna od najposećenijih veb lokacija za maloprodaju omogućava preduzećima širom sveta da svoje proizvode prodaju u Kini", kaže Mihailo Vesović PKS.\nTa platforma predstavlja najveću prekograničnu B2C (business to consumer) platformu elektronske trgovine u Kini, koja okuplja više od 26.000 stranih kompanija iz više od 84 zemalje sveta i pomaže stranim brendovima da dođu do 800 miliona potrošača koji u Kini kupuju preko Alibabe.\nNa Samitu će biti predstavljeni poslovni modeli pogodni za mala i srednja preduzeća koja žele da njihovi proizvodi uđu u kineske maloprodaje.\nDŽEK MA NIJE VIĐEN U JAVNOSTI OTKAD JE KRITIKOVAO PEKING\nStručnjaci Tmall Global informisaće vlasnike kompanija ili distrubutere brendova o raznim poslovnim rešenjima za plasman proizvoda na kinesko tržište na kome rastuća srednja i visoka klasa sve više kupuje uvozne proizvode iz celog sveta.\nPredstavnici kompanija zainteresovani za učešće na virtuelnom samitu, mogu da se do 15. januara registruju onlajn i dobiju sva dodatna obaveštenja o detaljima samita OVDE.\nAlibaba Grupa, osnovana 1999. godine, a danas je najveća svetska kompanija za maloprodaju i e-trgovinu i jedna od vodećih Internet kompanija.\nU 2020. godini kompanija je rangirana kao peta najveća kompanija za veštačku inteligenciju i jedna od najvećih investicionih korporacija na svetu.\nAlabiba Grupa je lider u elektronskoj trgovini i u vlasništvu ima veliki broj kompanija od kojih su najpoznatije Alibaba, AliExpress, AliPay, Taobao, Tmall, a širi se i na medijsku industriju.


Audi A6 Avant 2.0 TDI 177 KS\nHankook 205/55 R16 i*cept RS W442\nNaslovna > Automobili > Jeep > Renegade\nJeep Renegade 4xe i Compass 4xe\nKako brend Jeep vidi plug-in hibride\nEvolucija brenda Jeep® apsolutno oslikava njegove centralne vrijednosti a to su sloboda, avantura, autentičnost i strast, i to su stubovi reputacije ovog brenda širom svijeta. Najnoviji korak u evolucionom napretku brenda Jeep je iskorak u svijet...\nJeep i Juventus startuju zajedno\nNema boljeg načina da se započne priča o restartovanju od sjedanja za upravljač brenda Jeep®. Tokom svoje istorije duže od 75 godina i zahvaljujući legendarnim mogućnostima terenske vožnje, svaki model u Jeep gami pokazao se kao izvanredni primjer za...\nJeepov mališan novih mogućnosti\nKoliko je ekskluzivna priča iz Balocca najbolje potvrđuje činjenica da smo prvi sa Balkana, jedini iz Bosne i Hercegovine i među prvima u svijetu imali priliku isprobati sve mogućnosti redizajniranog Jeepovog mališana Renegadea. Da ekskluziva bude još...\nRenegade u novom ruhu\nKompanija Jeep izmjenila je izgled svog modela Renegade koji je premijerno predstavljen prije četiri godine. Kako sada izgleda ovaj model otkrile su nam fotografije koje je zvanično objavila FCA grupacija. Međutim, osim spoljašnjih snimaka iz ove kompanije...


Marković u Rožajama: Spremamo novu političku ponudu\nNaslovnica NAJNOVIJE Politika Marković u Rožajama: Spremamo novu političku ponudu\nDemokratska partija socijalista (DPS) sposobna je da predvidi potrebe vremena i radi društvene stabilnosti i prosperiteta Crne Gore sprema novu političku ponudu koja će značiti veći stepen konsenzusa na političkoj sceni, poručio je zamjenik predsjednika te partije, Duško Marković.\nOn je na na sjednici proširenog opštinskog odbora DPS-a u Rožajama rekao da ta partija danas predstavlja ozbiljan državni i nacionalni pokret.\n“Uspješno smo odoljeli brojnim izazovima, učvrstili državnu nezavisnost, i kao nikada prije pozicionirali se na međunarodnoj sceni. Imamo dinamičan ekonomski razvoj i posvećeni smo boljem životu naših građana“, rekao Marković.\nOn se osvrnuo i na aktuelne političke prilike:\n“Sposobni smo da predvidimo potrebe vremena i zarad društvene stabilnosti i prosperiteta Crne Gore spremamo novu političku ponudu koja će značiti veći stepen konsenzusa na našoj političkoj sceni”, kazao je Marković.\nOn je istakao značaj ulaganja i investicija koje snažno utiču na razvoj sjevera i poboljšanja standarda života građana:\n“Snažnim ulaganjima u Sjeverni region radimo za bolji kvalitet života, nova radna mjesta i otvaranje perspektive za mlade ljude,” kazao je Marković, istakavši da je Rožaje primjer multanacionalnog sklada, građanske orijentacije i čvsto uporište državne politike Crne Gore.


Energyobserver - REGULISANJE SADRŽAJA NA DRUŠTVENIM MREŽAMA JE PITANJE I ZA EVROPOSLANIKE\nREGULISANJE SADRŽAJA NA DRUŠTVENIM MREŽAMA JE PITANJE I ZA EVROPOSLANIKE\nDužnost poslanika Evropskog parlamenta je da se bave izazovnim pitanjima regulisanja sadržaja na društvenim mrežama, posebno posle nedavnog upada pristalica Donalda Trampa u američki Kongres, rekla je predsedavajuća Odboru za unutrašnje tržište EP.\nNakon prošlonedeljnih događaja u Vašingtonu, evroposlanica Zelenih Ana Kavacini (Anna Cavažini) rekla je za EURACTIV da su se svetu "otvorile oči" za izazov bavljenja onlajn dezinformacijama i širenjem mržnje na mreži.\n"Ono što smo videli u Vašingtonu je bilo strašno", rekla je Kavacini. "Međutim, to je kulminacija godina mržnje u onlajn prostoru i lažnih vesti stvarnih poslednjih godina. To nije ništa novo", dodala je ona.\nIpak, rekla je Kavacini, akcije onlajn platformi posle nereda u SAD nameću neka "ozbiljna pitanja" o ulozi društvenih mreža.\nOna smatra da zadatak suzbijanja te vrste sadržaja na mreži neće biti jednostavan za zakonodavce EU koji uskoro treba da počnu seriju debata o Komisijinom Zakonu o digitalnim uslugama (DSA) koji je predstavljen u decembru.\n"Tviter i Fejsbuk su usvojili tako rigorozan pristip tek pošto je postalo jasno da Tramp više neće biti predsednik SAD", rekla je Kavacini pozivajući se na odluku te dve platforme da Trampu ukinu korisničke naloge.\n"Uvek postoji tanka linija između uklanjanja štetnog sadržaja i blokiranja legitimnih izjava političara", istakla je nemačka evroposlanica.\n"To su pitanja na koja ćemo sada morati da odgovorimo u okviru razgovora o Zakonu o digitalnim usligama u Odboru za unutrašnje tržište", rekla je Kavacini.\nEvroposlanici koji su bili angažovani oko DSA izrazili su zabrinutost oko uloge društvenih mreža u nedavnoj "oluji" na Kapitolu i kažu da treba znatno pojačati regulativu koja se odnosi na širenje zavereničkog materijala na mreži.\nPrema DSA, platforme bi mogle da se suoče sa kaznama u visini više milijardi evra ukoliko se ne pridržavaju novih pravila o transparentnosti oglašavanja, uklanjanju nelegalnih sadržaja i pristupu podacima. Novčana kazna ide do 6% godišnjeg prihoda kompanije.\nDSA, uz Zakon o digitalnom tržištu (DMA) koji će se baviti nelojalnom konkurencijom u digitalnoj ekonomiji, privremeno je dodeljen na razmatranje Odboru za unutrašnje tržište ali bi njime mogli da se bave i drugi odbori. Kavacini je pak uverena da su ta dva zakona u nadležnosti njenog odbora.\nKako se navodi, Odbor će razmeniti mišljenja o oba teksta 11. januara.\nIstovremeno je Portugalija najavila da namerava da nastavi pregovore o DSA i DMA za vreme svog predsedavanja EU u prvoj polovini 2021.\nU međuvremenu je potpredsednica Evropske komisije za vrednosti i transparentnost Vera Jurova u razgovoru sa direktorom Tvitera Džekom Dorsijem rekla da joj namera nije nužno da se uvode buduća pravila koja bi terala platforme da uklanjaju štetne sadržaje ili dezinformacije, već da se fokus stavi na to kako se se ti sadržaji šire u onlajn prostoru.\n"Kako bi rešili problem dezinformacija i štetnih sadržaja moramo da se fokusiramo na to kako se takvi sadržaji distribuišu i prikazuju ljudima umesto da insistramo na njihovom uklanjanju", rekla je Jurova.\n11.01.2021 · EURACTIV.com


Završeni radovi, do Bara može ponovo vozom - 17.07.2017, Sputnik Srbija\nZavršeni radovi, do Bara može ponovo vozom\nZahvaljujući završetku radova na 35 kilometara dugoj deonici Resnik—Vreoci pušten je međunarodni železnički saobraćaj na pruzi Beograd—Bar. 17.07.2017, Sputnik Srbija\nZahvaljujući završetku radova na 35 kilometara dugoj deonici Resnik—Vreoci pušten je međunarodni železnički saobraćaj na pruzi Beograd—Bar.\n2 Mart 2017, 16:52\nOva deonica je prva završena deonica u okviru rekonstrukcije pruge Resnik—Valjevo, koji izvodi „RŽD Internešenel“.\nBez obzira na kratke rokove, u potpunosti je rekonstruisan tunel Bela Reka, u kome je prvi put u okviru modernizacije železničke pruge Srbije izvedeno polaganje koloseka uz primenu tehnologije „tepiha“ pod tucanikom.\nRekonstruisani su koloseci u stanicama Bela Reka, Barajevo, Stepojevac i stanici Vreoci, a kao rezultat zamene šinskih polja, uređaja i kontaktne mreže, brzina vozova će se povećati sa 50 na 90 kilometara na sat.\nSanacija saobraćaja na pruzi Beograd—Bar je posebno aktuelna u periodu vrhunca turističke sezone, a ništa manje bitna je mogućnost redovnog snabdevanja termoenergetskih postrojenja u Srbiji ugljem iz rudarskog basena Kolubara.\nRekonstrukcija deonice Resnik—Valjevo se izvodi u skladu sa ugovorom potpisanim u decembru 2015. godine, a čija vrednost iznosi oko 80 miliona dolara.


Zanijer u sredu u Beogradu?\nPortparol UNMIK-a Rasel Giki izjavio je za Radio Slobodna Evropa da je šef UNMIK-a Lamberto Zanijer dobio poziv srpske Vlade da poseti Beograd i da će to tog susreta najverovatnije doći u sredu. Giki je kazao da će Zanijer sa vlastima Beograda razgovarati o mogućnosti pokretanja dijaloga između srpske Vlade i kosovskih vlasti.\nŠef UNMIK-a Lamberto Zanijer je zainteresovan da se sastane sa vlastima u Beogradu kako bi razgovarao o tehničkim pitanjima, koja su predviđena planom generalnog sekretara Ban Ki Muna, saopštio je UNMIK.\nPrema rečima portparola administracije Ujedinjenih nacija Rasela Gikija, šef UNMIK-a je dobio zvaničan poziv vlade u Beogradu i spreman je da na njega pozivitno odgovori.\n“Šef UNMIK-a se zalaže da otpočne dijalog sa zvaničnicima srpske Vlade i očekujem da će se to desiti u sredu”, izjavio je Giki.\nŠef srpske diplomatije Vuk Jeremić je uputio poziv šefu UNMIK-a Lambertu Zanijeru za posetu Beogradu, zbog kako se navodi pregovora o međunarodnom civilnom prisustvu na Kosovu.\nDo susreta će doći uoči sednice Saveta bezbednosti UN, 25. jula, na kojoj će učestvovati Zanijer. Na sednici će biti vođena rasprava o dokumentu generalnog sekretara UN Ban Ki Muna i rekonfiguraciji UNMIK-a.\nU tom dokumentu Ban je naveo da je svom novom specijalnom predstavniku za Kosovo Zanijeru dao instrukcije da počne rekonfiguraciju te misije. To podrazumeva prenos ovlašćenja u oblasti policije sa UNMIK-a na misiju EU, Eulex, što konkretno znači postepeno smanjenje misije Ujedinjenih nacija.\nPrema rečima Gikija generalni sekretar UN je zatražio od UNMIK-a da napravi plan rekonfiguracije te misije, što je i ubačeno u izveštaj koji će biti predstavljen SB. On kaže da sva dodatna pitanja u vezi sa Jeremićevom izjavom da će Beograd i UNMIK razgovarati o pitanju rekonfiguracije, treba uputiti kancelariji u Njujorku.\n“Mi možemo razgovarati sa stranama i Njujorku pružiti informacije o našem planu rekonfiguracije. Šef UNMIK-a će u SB u petak predstaviti plan Ban Ki Muna, koji uključuje i deo o rekonfiguraciji”, kaže Giki.\nPoznavaoci prilika smatraju da stav Beograda prema međunarodnim misijama ne može biti tema razgovora. Prema rečima političkog analitičara Ramuša Tahirija, mandat Eulexa i UNMIK-a definisao je generalni sekretar UN i u tome nisu učestvovali ni Priština a ni Beograd.\n“Priznato je takođe novo stanje na Kosovu i sada treba razgovarati o tome da srpsko stanovništvo na Kosovu nađe načina da prihvati međunarodno prisustvo, UNMIK i Eulex, i da se uspostave razgovori sa institucijama Kosova”, ističe Tahiri.\nBeograd se protivi međunarodnim misijama ili promenama unutar postojećih koje nisu odobrene od Saveta bezbednosti UN a koje su predviđene planom Martija Ahtisarija. Zbog toga je prisustvo misije EU neprihvatljivo u srpskim sredinama na Kosovu.\nMeđutim, ono o čemu će Zanijer razgovarati sa vlastima u Beogradu, a kako ga je ovlastio Ban Ki Mun, su praktični problemi na Kosovu. Portparol UNMIK-a kaže da će teme razgovora bita pitanja koja su od interesa za Beograd i Prištinu.\n“Teme razgovora su iznete u pismu generalnog sekretara UN Ban Ki Muna koje je on uputio predsedniku Srbije i Kosova, Tadiću i Sejdiuu”, kaže Giki.\nNa osnovu tog predloga Priština i Beograd bi trebalo da razgovaraju o pitanjima u oblasti policije, pravosuđa, carina, zatim o verskim objektima te transportu i komunikaciji.\nZbog mogućnosti uspostavljanja dijaloga o praktičnim problemima, Ramuš Tahiri ocenjuje važnom posetu Zanijera Beogradu.\n“Normalno da Zanijer i srpska strana imaju različit pristup tim temama razgovora. Međutim kako bi to bila prva poseta šefa UNMIK-a posle dolaska misije Eulex i posle rekonfiguracije UNMIK-a mislim da je to značjna poseta i da će predočiti određene teme o kojima mogu razgovarati i u neku ruku rešiti ih”, kaže Tahiri.


E-UPRAVA VISOKOG RIZIKA Da li su podaci više od 500.000 građana ugroženi?\nU proteklih nekoliko nedelja na desetine hiljada građana Srbije je ostavilo svoje lične podatke na portalu E-uprava, uglavnom da bi brže i lakše dobili elektronske zdravstvene knjižice. Međutim, ono što nisu znali je da veštiji haker može da ukrade njihove podatke - a ostavili su ime, prezime, adresu, brojeve telefona, imejl adresu i JMBG - i da s njima radi šta hoće, budući da državni portal nema stepen zaštite koji se podrazumeva za tu vrstu razmene podataka.\nDržavni portal euprava.gov.rs ima više od pola miliona registrovanih građana, koji su upotrebljavali neke od desetina usluga - najčešće zakazivanje termina za lična dokumenta, zahtev za elektronsku zdravstvenu knjižicu, ili traženje izdavanja ličnih dokumenata ovim putem. Portal je zaslužan za manje redove i lakšu administraciju, ali je iznenađujuće da su zabeležili najlošiju ocenu kada je reč o sigurnosti podataka korisnika.\nPrvo, portal radi na običnoj HTTP konekciji umesto zaštićene HTTPS. Takođe, servis Euprava još od januara koristi SSL sertifikat izdat od strane Sertifikacionog tela Pošte, a koji nije upisan u Registre sertifikata Internet pretraživača Chrome, Firefox, Safari, Windows Explorer i drugih. Za manje upućene - samim tim, konekcija između vašeg kompjutera i portala E-uprava u trenutku kada ostavljate podatke nije sigurna i moguća je krađa podataka.\nServis E-uprava na portalu 'Qualys SSL Labs' iz SAD ocenjen najlošijom ocenom - F, zbog "ranjivosti" (zastareli i slabi algoritmi i protokoli). Na to je još početkom novembra upozoravao Rodoljub Šabić, poverenik za informacije od javnog značaja. On je rekao da podaci mogu biti kompromitovani i zloupotrebljeni i o tome je obavestio ministre državne uprave i lokalne samouprave Anu Brnabić i trgovinu, turziam i telekomunikacije Rasima Ljajića.\nŠabić: Moguća zloupotreba podataka na državnim portalima\nBrnabić za "Blic": Nismo imali bezbednosne incidente\nAna Brnabić, ministarka državne uprave i lokalne samouprave kaže za "Blic" da je već nabavljen novi SSL sertifikat.\n- U toku je njegova implementacija i testiranje i on će biti vidljiv vrlo brzo. Od kada Portal eUprave postoji, nije bilo nikakvih bezbednostnih incidenata. Imajući u vidu da postoji digitalni sertifikat na portalu eUprava, komunikacija između građana, korisnika portala i informacionog sistema Portala je kriptovana, digitalno potpisana i samim tim potpuno zaštićena i bezbedna, nezavisno od toga što se koristi algoritam digitalnog sertifikata koji je izdalo javno preduzeće "Pošta Srbije" sa malo starijim rokom - kaže Brnabić.\nOna tvrdi da je sigurnost ličnih podataka građana prioritet, i da niko ne treba da brine o bezbednosti svojih podataka, jer je državna mreža bezbedna i dobro zaštićena.\n- Naš cilj je da se upotreba elektronskih servisa omasovi i oko bezbednosti podataka građana već sarađujemo sa svim relevantnim državnim institucijama - precizira ministarka.\nU Direkciji za elektronsku upravu Ministarstva državne uprave i lokalne samouprave kažu da nacionalni portal, odnosno sertifikati Portala, su prema rezultatima testa ovog provajdera informacione bezbednosti https imali visoku B ocenu do januara ove godine.\n- Tada je uveden novi protokol, a stari, koji portal E-uprava i dalje koristi, stavljen je na listu zastarelih, što nikako ne znači da je on na bilo koji način kompromitovan. Od osnivanja nacionalnog portale eUprava do danas, nije zabeležen ni jedan bezbednosni incident, što dokazuje da su podaci građana bili i ostali dobro zaštićeni - tvrde u Direkciji.\nPoverenik Šabić je danas ocenio da su vrlo pozitivne informacije to što Direkcija za elektronsku upravu preduzima mere radi veće bezbednosti komunikacije koju gradjani ostvaruju preko portala E-uprave.\nKrađa podataka: Kako život može da postane pakao za nekoliko minuta\nKrađa identiteta postaje sve učestalija i u našoj zemlji, a tuđim dokumentima najčešće se kupuje, prodaje i posluje.\nLjudi uglavnom nisu svesni kakve zloupotrebe i opasnosti mogu biti sa krađom matičnog broja, ili podaaka o bankarskoj kartici. Za samo nekoliko minuta život može da im se pretvori u pakao.\nSa vašim matičnim brojem "dvojnik" može da otvori firmu, podigne kredit, kupi robu i naruči razne usluge. A onda počnu da stižu kazne za carinske i druge prekršaje koje morate da platite.\nNajviše se, međutim, u zadnje vreme identitet krade sa društvenih mreža.\nIT stručnjak Danilo Krivokapić iz "Share" Fondacije kaže da ukoliko je kompromitovan veći broj podataka zloupotrebe i rizici mogu biti veći.\n- Ukoliko neko dođe do bilo koje od lozinki, na primer lozinku koju je neko koristio na portalu E uprava velika je verovatnoća je da će moći da pristupi i nizu drugih naloga , poput Fejsbuka, privatnog mejla i drugim socijalnim mrežama, obzirom da građani često koriste samo jednu lozinku za sve naloge koje imaju. U tom slučaju prva je na udaru privatnost te osobe. Zamislite samo šta se sve nalazi u vašim privatnim komunkacijama na mejlu i na Facebooku i nema ničeg prirodnijeg od toga da ne želite da iko osim vas ima pristup tim komunikacijama - objašnjava Krivokapić.\nSledeći rizik, nastavlja on, u ovakvim situacijama je krađa identiteta.\n- Ljudi sve više komuniciraju preko ineterneta i socijalnih mreža bez ikakvog fizičkog kontakta i ukoliko neko kontroliše vaše naloge na društvenim mrežama može se bez većih problema predstaviti kao vi što vam može zadati mnogo neprijatnosti, ali moguće je i da neko preuzme i niz obaveza u vaše ime i u današnje vreme nije lako dokazati da je vaš nalog zapravo koristio neko drugi. Jedna od najvećih opasnosti je naravno ukoliko neko dođe do finansijskih podataka, odnosno do podataka o karticama kada u zavisnosti od vrste kartice može iskoristiti sredstva sa računa - ističe Krivokapić.


NOVI MAĐARSKI ŠAMAR SOROŠU: Nikada se nećeš vratiti, tvoj univerzitet je prošlost! | Vesti Dana\nUprkos novim pozivima i pritiscima da se promene pravila o visokom obrazovanju, kako bi se Sorošev univerzitet vratio u Mađarski, zvaničnici te zemlje poručuju da nema govora o vraćanju „univerziteta“ u njihovu zemlju.\nMađarska neće promeniti svoje zakone za intrenacionalne univerzitete uprkos pristicima EU i ponude Nemačke da bude posrednik u sporu između Mađarske i kontraverznog milijardera Džordža Soroša, saopštili su državni zvaničnici.\nPremijer Viktor Orban, ponovo je optužen da navodno ugrožava akademske slobode. Sa druge strane zvaničnici ne žele ni da čuju o promeni pravila. „Nećemo promeniti naše gledište“ rekao je državni sekretar za diplomatiju Zoltan Kovač za Rojters.\n„Mi nećemo promeniti naše zakone i regulative o visokom obrazovanju. Nastavljamo da radimo na onim osnovama koje danas imamo“ rekao je Kovač. Centralno evropski univerzitet (CEU) koji je osnovao Soroš, prebacio je svoj centar operacija iz Mađarske u Austriju u septembru prošle godine, jer su nova pravila zabranila univerzitetu da izdaje američke diplome što je Soroš do sada radio.\nSpor se u javnosti gleda kao indirektan obračun između Orbana i Soroša po pitanju ilegalne migracije. U ceo spor umešala sa vlada nemačke savezne države Bavarije koja je ponudila da drži nove kurseve na kojima bi se predavalo gradivo sa CEU. Kako kažu njihovo učešće u posredništvu bi pomoglo da se reši pitanje internacionalnih diploma.\nZoltan Kovač je poručio da je učešće Bavarske u sporu dobrodošlo, ali da to neće ništa promeniti jer svi univerziteti moraju da prate zakone Mađarske i da potezi Bavarske neće promeniti sadašnje propise.